RUSIJA izbačena, UKRAJINA ubačena na Svetsko prvenstvo i to kao prvi nosilac u grupi sa Srbijom! - Sportal\nRUSIJA izbačena, UKRAJINA ubačena na Svetsko prvenstvo i to kao prvi nosilac u grupi sa Srbijom!\nDr. P. - Vest objavljena: 10:35 - 15.04.2022\nMeđunarodna odbojkaška federacija izbacila je reprezentaciju Rusije sa Svetskog prvenstva (26. avgust - 11. septembar), nakon što joj je prethodno oduzela i domaćinstvo, pa njeno mesto dodelila selekciji Ukrajine.\nTo znači da će Ukrajinci igrati u grupi “A”, sa reprezentacijom Srbije, Portorika i Tunisa. Takođe, poljski premijer Mateuš Moraveckij najavio je da će turnir biti odigran u Poljskoj i Rusiji.\n- Predsednik Ukrajinske odbojkaške federacije Mihail Melnik primio je pismo 14. aprila iz Međunarodne odbojkaške federacije, u kojem se navodi da će Ukrajina igrati na Svetskom prvenstvu 2022. umesto Rusije. U pismi se navodi da se postupak žrebanja neće ponovo održati i Ukrajina će zauzeti mesto Rusije u Grupi A, kao prvi nosilac! - saopštio je ukrajinski savez.\nNaravno, iz takmičarskog ugla, ova odluka će olakšati posao našoj reprezentaciji u grupnoj fazi, jer će umesto olimpijskih vicešampiona i jedne od vodećih sila u ovom sportu nastupiti Ukrajina, koja je od sticanja nezavisnosti igrala na samo jednom Svetskom prvenstvu 1998. godine.\nSa druge strane, reprezentacije Srbije i Ukrajine srele su se u četvrtfinalu Evropskog prvenstva u Antverpenu 2019. i naš tim je trijumfom posle velike borbe (3:2) ušao u polufinale, a potom je i osvojio evropsku titulu pobedama protiv Francuske i Slovenije.\nSVE TEK IZLAZI NA VIDELO: Osmoro ljudi optuženo za smrt Maradone, kazne od pet do 25 godina i evo ko su oni\nSVET PRIČA O POTEZU CICIPASA: Izbacio Đerea, pa na kameri ispisao poruku koja će iznervirati Nemce\nEvropo shvati, Srbi NEĆE STATI! Majstorije Filipa Kostića PONIZILE Barselonu, Murinjo iskalio bes i sačuvao "obraz" Italijanima\nOdbojka Evropsko prvenstvo za odbojkaše Odbojkaška reprezentacija Srbije Odbojkaška reprrezentacija Ukrajine Odbojkaška reprezentacija Rusije


Edelman Trust Barometar za 2022. pokazao je da je vidljiv pad poverenja u demokratije.\nInače, kompanija Edelman u saradnji s vodećom regionalnom agencijom 404 predstavila je rezultate istraživanja o poverenju građana u institucije, prenose biznis portali.\nEdelmanovo istraživanje provedeno je krajem prošle godine na više od 36.000 ispitanika u 28 zemalja sveta u obliku 30.minutnog online intervjua, a ovogodišnje izdanje otkrilo je začarani krug nepoverenja koji preti stabilnosti društva.\nPrimera radi, vidljiv je pad poverenja u demokratije pa tako svojim vladama veruje tek 50 % Francuza, 46 % Nemaca, 44 % Britanaca i 43 % Amerikanaca. Štaviše, nijedna razvijena zemlja ne veruje da će njima ili njihovim porodicama biti bolje u narednih pet godina.\nbiznis, posao, ilustracija, Pixabay\nGrađani žele da upravo kompanije popune tu prazninu i preuzmu veću ulogu u klimatskim promenama, ekonomskoj nejednakosti, prekvalifikaciji radne snage i rešavanju rasne nepravde.\n“Biznis kao stabilizujuća snaga”\nIstraživanje je pokazalo da gotovo 6 od 10 zaposlenih očekuje da će njihov izvršni direktor zauzeti stav o društvenim pitanjima, dok 64% investitora želi da podrži kompanije usklađene s njihovim vrednostima.\n„Biznis sada mora biti stabilizujuća snaga koja pruža konkretne aktivnosti i rezultate oko najkritičnijih društvenih pitanja. Društveno vodjstvo sada je postala temeljna funkcija poslovanja“, poručio je Richard Edelman, izvršni direktor Edelmana.\nEdelman Trust Barometar je najpoznatije globalno istraživanje o poverenju građana koje već 22 godine zaredom provodi jedna od najvećih globalnih komunikacionih kompanija Edelman.\nSvetski barometar služi kako bi dao uvid u razinu poverenja ljudi u institucije, što je posebno relevantno nastavno na razdoblje pandemije COVID-19 te sve širih rasprava po pitanjima ljudskim pravima, ekonomskih problema i političkih (ne)stabilnosti.\n2022./biznis/Edelman Trust Barometar/istrazivanje


BEOGRAD- Dugo očekivana redovna sednica Skupštine fudbalskog kluba Partizan održana je, ali bez predstavnika opozicije, kao i bez biznismena Miroslava Bogičevića, koji se poslednjih dana u medijima spominjao kao mogući protivkandidat aktuelnom predsedniku Draganu Đuriću\nBEOGRAD - Odbor za hitna pitanja Fudbalskog saveza Srbije (FSS) zakazao je skupštinu te organizacije za petak 17. februara u Sportskom centru u Staroj Pazovi. Skupšstina će biti održana od 13 sati, a njoj će prethoditi sednica Izvršnog odbora nacionalnog saveza, koja je na programu istog dana sa početkom u 11 sati\nKaradžić: U srpskom fudbalu vlada pakao\nBEOGRAD - Predsednik Fudbalskog saveza Srbije (FSS) Tomislav Karadžić rekao je danas na dodeli priznanja najboljem igraču i treneru u 2011. da u srpskom klupskom fudbalu vlada "pakao".\nNišta od ostavke Karadžić se izvinjava i najavljuje izbore!\nBEOGRAD - Predsednik Fudbalskog saveza Srbije (FSS) Tomislav Karadžić izvinio se naciji zbog neuspeha nacionalnog tima u kvalifikacijam za Evropsko prvenstvo i najavio izbore u FSS. "Najpre bih se izvinio svim ljubiteljima fudbala i navijačima u našoj zemlji, zbog neuspeha u kvalifikacijama za EP.\nBEOGRAD - Predsednik Fudbalskog saveza Srbije (FSS) Tomislav Karadžić poslao je pisma predsednicima dva kluba, Slavku Puvači iz Inđije i Rasimu Ljajiću iz Novog Pazara, u kojima je\nINĐIJA NEZADOVOLJNA ODLUKOM KARADŽIĆA\nBEOGRAD - Fudbalski klub Inđija saopštio je da je predsednik Fudbalskog saveza Srbije (FSS) Tomislav Karadžić odbio zahtev tog kluba da njegovi predstavnici prisustvuju sednici Izvršnog\nIO FSS: Nećemo vanredne izbore i reformu Superlige!\nSTARA PAZOVA - Izvršni odbor Fudbalskog saveza Srbije (FSS) na vanrednoj sednici koja je održana u Staroj Pazovi očekivano je odbacio predloge Crvene zvezde za raspisivanje vanrednih\nBEOGRAD- Fudbalski klub Crvena zvezda saopštio je danas da će u ponedeljak Izvršnom odboru Fudbalskog saveza Srbije (IO FSS) podneti inicijativu za vanredne izbore u toj organizaciji.\nMinistarka došla u Kuću fudbala uoči zvaničnog otvaranja\nSTARA PAZOVA - Predstavnici Vlade Srbije obišli su danas Kuću fudbala u Staroj Pazovi, a domaćini su im bili čelnici Fudbalskog saveza Srbije, koji očekuju još gostiju na zvaničnom\nNOVI SAD - Predsednik Skupštine grada Novog Sada Aleksandar Jovanović uputio je danas otvoreno pismo predsedniku Fudbalskog saveza Srbije Tomislavu Karadžiću, u kojem predlaže da


Srpski poslanici ponovo napustili sednicu\nPoslanik Skupštine Kosova Goran Marinković izjavio je da su predstavnici srpske nacionalne manjine napustili sednicu parlamenta.\nKosovo protiv Turske i Senegala\nFudbalska reprezentacija Kosova sastaće se sa reprezentacijama Turske i Senegala u prijateljskim utakmicama, prenela je danas agencija.\nKumanovo: Koncert za Srbe na Kosovu\nHumanitarni koncert u Kumanovu za pomoć Srbima sa Kosova organizovan je u nedelju, uz zalaganje navijača Crvene Zvezde i Kulturno informativnog centra Spona.\nRešenje za Tribunal koje ne podrazumeva priznanje Kosova\nPostignuta saglasnost država EU oko formiranja Tribunala za Kosovo. Traži se model kako ga kosovske vlasti ne bi mogle menjati svojim zakonima, piše "Tribuna".\nGračanica: Protest upozorenja\nOpština Gračanica organizovala protest upozorenja zbog najave izmene izbornog zakona prema kome se raseljenim licima i izbeglicama van teritorije Kosova uskraćuje glasačko pravo.\nVulin:Posledice po Srbe usvajanjem izbornog zakona\nAleksandar Vulin je izjavio da bi usvajanje nacrta zakona o opštim izborima u kosovskoj skupštini u sadašnjem obliku, izazvalo značajne posledice po položaj Srba u pokrajini.\nIzbori na Kosovu u septembru?\nParlamentarni izbori na Kosovu biće održani, najverovatnije u septembru, pišu prištinski mediji.\nDelibašić premešten u Kosovsku Mitrovicu\nBivši komandir policije u severnom delu Kosovske Mitrovice Dragoljub Delibašić premešten je iz pritvora u Prištini u pritvor u Kosovsku Mitrovicu, izjavila je jutros portparolka Euleksa Irina Gudeljević.\nDeca sa Kosova posetila Avalski toranj\nGrupa od 12 osnovaca iz opštine Klina sa Kosova i Metohije posetila je danas toranj na Avali zajedno sa ministarom Aleksandarom Vulinom, koji je poručio da će Srbija toj deci obezbediti bolji život.\n„Stav Srbije u pregovorima ostaje nepromenjen“\nVulin je izjavio da će sutrašnji pregovori u Briselu biti teški, ali je poručio da srpska delegacija odlazi na najvišem nivou i da će pokazati da će posvećenost nove vlade Briselskom sporazumu i daljim pregovorima ostati nepromenjena.\nSud za OVK ipak u Hagu\nOptuženima za zločine iz izveštaja Dika Martija će se suditi pred specijalnim sudom u Hagu, a ne u Prištini kao što je tražila kosovska vlada, saznaje Tanjug iz diplomatskih izvora u Briselu.\n“Ukrajina nije tema dijaloga”\nPortparolka visoke predstavnice EU Maja Kocijančič izjavila je da stav Srbije prema ukrajinskoj krizi neće biti tema današnjeg dijaloga Beograda i Prištine u Briselu.\n"Škole na centralnom Kosovu spremne za prvake"\nUpis u prvi razred osnovne škole počinje danas i trajaće do 31.maja.\nJahjaga osudila napad na policajce\nPredsednica Kosova Atifete Jahjaga, osudila je napad na oficire kosovske policije koji su bili na dužnosti u Zubinom Potoku, saopšteno je iz predsedništva.\nFinale za mlade fudbalere iz Gračanice\nU takmičenju Mini-Maksi lige, ekipa škole fudbala iz Gračanice podelila je prvo mesto sa timom iz Novog Pazara i plasirala se na završni turnir.\n"Protiv raspuštanja skupštine"\nPokret Samoopredeljenje i manjine neće glasati za raspuštanje kosovske skupštine čime se narušava dogovor DPK i DSK o izborima, piše prištinski dnevnik Tribuna.\nDrecun: Zajednica opština posle izbora\nMilovan Drecun izjavio da će Zajednica srpskih opština biti formirana tek posle vanrednih parlamentarnih izbora na Kosovu, koji se očekuju u maju ili junu.\nPravosuđe i ZSO teme nove runde dijaloga\nIvica Dačić i Aleksandar Vučić sastaće se danas u Briselu u kabinetu visoke predstavnice EU sa predsednikom kosovske vlade Hašimom Tačijem.\nMiletić najavljuje bojkot skupštine\nPetar Miletić izjavio je da zahtev o skidanju zakona o opštim izborima sa dnevnog reda nije prihvaćen, te da je sve izvesnije da predstavnici manjina neće učestvovati na narednoj sednici Skupštine Kosova.


Vrtoglave i sramotne cifre: Pročitajte koliko od države mjesečno uzimaju poslanici PSBiH | maglajinfo.com\nvijesti bih 1469\nVrtoglave i sramotne cifre: Pročitajte koliko od države mjesečno uzimaju poslanici PSBiH\n2.07.2014. 03:31 0\nPoslanici u Parlamentarnoj skupštini BiH, pored osnovne plate od oko 4.500 KM, kroz razne privilegije mjesečno dodatno prime i do 2.500 KM.\nDarko Babalj, poslanik SDS-a iz Istočne Ilidže u Predstavničkom domu parlamenta BiH, koji se nedavno javno žalio da ima najmanju platu, u prva tri mjeseca ove godine zaradio je "svega" 15.520 KM, a jedan je od pet poslanika kojem se plaća mjesečni prevoz u iznosu od 39 do 53 KM. Prevoz se plaća samo poslanicima iz Kantona Sarajevo i u visini je mjesečne karte, bez obzira na to što je javna tajna da gotovo svi poslanici imaju vlastita luksuzna vozila, a nerijetko koriste vozila i vozače Parlamentarne skupštine BiH.\nPogledajte kako se Poslanik u PSBiH žali na svoja primanja


Državni sekretar u Ministarstvu kulture i informisanja Aleksandar Gajović rekao je za UNS da nije video naslovnu stranu ‘Informera’”, ali da „sve što nije u skladu sa Zakonom ovo Ministarstvo osuđuje“.\nDnevni list „Informer“ objavio je na naslovnoj, ali i na nekoliko unutrašnjih strana, fotografije seksualnog odnosa učesnika rijaliti programa “Zadruga” na televiziji Pink.\nPrema Zakonu o javnom informisanju, nadzor nad sprovođenjem zakona obavlja Ministarstvo kulture i informisanja, koje može pokrenuti prekršajni postupak protiv odgovornog lica.\nPovodom ovog slučaja oglasili su se i Nezavisno udruženje novinara Srbije (NUNS) i Udruženje novinara Srbije (UNS).\nNUNS ističe da je uredništvo tabloida grubo prekršilo Zakon o javnom informisanju i medijima, kao i Kodeks novinara Srbije.\n„Pozivamo resorno Ministarstvo kulture i informisanja da reaguje u skladu sa Zakonom o javnom informisanju i medijima da podnese prekršajnu prijavu protiv odgovornih lica u redakciji Informera. NUNS podseća da je Zakonom o javnom informisanju i medijima precizirano da se ‘ne sme na način dostupan maloletnicima javno izlagati štampani medij sa pornografskim sadržajem'“, navodi se u saopštenju.\nOsim toga, oni ističu da Kodeks novinara Srbije zabranjuje novinarima korišćenje neprimerenih, uznemiravajućih i pornografskih sadržaja koji mogu imati štetan uticaj na decu.\nZbog naslovne strane “Informera” protestovalo je i Udruženje novinara Srbije iz kojeg su istakli da su prekršeni Zakon o javnom informisanju i medijima i Kodeks novinara.\nOni takođe očekuju od Ministarstva kulture i informisanja da reaguje u skladu sa Zakonom.\nUNS je podsetio da je članom 78. Zakona o javnom informisanju i medijima propisano da se „ne sme na način dostupan maloletnicima javno izlagati štampani medij sa pornografskim sadržajem“.\nUdruženje je istaklo i da Kodeks novinara Srbije propisuje da je „novinaru zabranjeno da koristi neprimerene, uznemiravajuće, pornografske i sve druge sadržaje koji mogu imati štetan uticaj na decu“.\nInformer NUNS Pornografija u medijima UNS\n← Predstavnik OEBS-a za slobodu medija sa Anom Brnabić\nPredrag Blagojević: Poreska uprava kao oruđe za kontrolu medija →


Prodavci "polovnjaka" izbegavaju da daju obaveznu garanciju\nProdavci „polovnjaka“ izbegavaju da daju obaveznu garanciju\nTanjug 5. aprila 2021. 17:33\nBEOGRAD – Uprkos tome što Zakon o zaštiti potrošača obavezuje prodavce polovnih automobila da kupcima daju garanciju na kupljenu robu, oni to vrlo često izbegavaju, izjavila je za Tanjug Nikica Jovanović iz Nacionalne organizacije za zaštitu potrošača.\nOna je objasnila da Zakon propisuje da je prodavac obavezan da u ugovoru naznači pravo na reklamaciju u trajanju od godinu dana, i dodaje da ukoliko to nije nevedeno, onda važi zakonski rok reklamacije od dve godine.\n„Kupac je u tom garantnom roku zaštićen od svih vrsta kvarova. To je preriod u kome automobil treba da vas služi uobičajeno, i ako se desi neki problem, imate pravo da izjavite reklamaciju prodavcu. Ovo previlo se ne odnosi na privatna lica, već samo na preduzeća registrovana za prodaju autombila“, napominje Jovanovićeva.\n„Prodavac je obavezan da odgovori pisanim putem u roku od osam dana od podnošenja reklamacije, što je pravilo koje važi i za svu ostalu robu. U prvih šest meseci možete tražiti zamenu automobila, čak i povrat novca“, kaže Jovanovićeva.\n„U praksi su često potrošači po ovom pitanju obespravljeni, ili im prodavac garantuje manja prava, odnosno navodi ih\tna to da nemaju baš sva prava po Zakonu. Mislim da vas prodavci najčešće uslovljavaju popravkom, bez davanja drugih mogućnosti“, kaže Jovanovićeva.\nOsim toga, prodavci izbegavaju svoje zakonske obaveze i tako što kupcima uopšte ne daju prave informacije o pravima koja imaju.\n„To bi trebalo da bude predmet što češćih inspekcijskih kontrola kako ova pojava ne bi bila redovna, već izuzetak“ ocenjuje pravnica Nacionalne organizacije potrošača.\nJovanovićeva navodi da se u praksi veoma teško ostvaruje rpavo na zamenu automobila, jer zakon obavezuje prodavca da potrošaču isporuči isti automobil kao onaj na koji ima zamerke.\nDodaje kako je moguće da se dve strane dogovore o nekoj drugačijoj zameni.\nNajteže je ostvariti pravo na povrat novca, napominje Jovanovićeva, jer to prodavcu može da prouzrokuje znatne troškove i probleme, ali dodaje kako to nije razlog da ne istrajena ostvarivanju svojih prava.\n„Ovde ne važi ono da ja auto kupljen u viđenom stanju, već prodavac mora da vam garantuje da ćete godinu dana moći da ga vozite na uobičajen način“, zaključuje Jovanovićeva.


BRE projekat Shadow Days - Unapređenje kapaciteta institucija i kompanija | Privredna komora Crne Gore\nU okviru Konferencije o ekonomiji 2019, održani su i Shadow Days sa partnerima na BRE projektu - Osnaživanje poslovnog registra (eng. “Business Registry Empowerment”). Ovaj projekat finansira EU kroz program Interreg IPA prekogranična saradnja Italija – Albanija – Crna Gora. Projekat je zvanično otpočeo 15. marta 2018. godine, a trajaće 24 mjeseca, tj. do 14. marta 2020.\nProjekat BRE ima cilj unapređenje kapaciteta institucija i kompanija u smjeru razvoja saradnje na međunarodnom nivou. Kroz projekat će biti izrađena partnerska platforma sa bazom podataka o kompanijama iz tri zemlje, a koja će objediniti tri poslovna registra. Takođe, biće izrađena mapa postojećih izvora i baza podataka koja sadrži informacije o preduzećima, a daće se i preporuka za univerzalni sistem biznis registara. Projekat se bavi glavnim izazovima koordinacije između Evropskog registra poslovanja (BR) kao ključnog činioca za zajedničko poslovno okruženje i stvaranje administrativne harmonizacije, transparentnosti, pravne sigurnosti i konkurentnosti.\nShadow Days događaj je imao za cilj da okupi sve partnere na projektu, i ujedno bio prilika da kolege iz Italije i Albanije učestvuju na jednoj od najvećih konferencija iz oblasti ekonomije u regionu. Sastanak koji je održan 23. oktobra među projektnim partnerima odnosio se na dosadašnje i predstojeće aktivnosti na projektu, sa fokusom na primjer pravnog okvira koji se tiče poslovnog registra u Italiji. Pravni okvir za poslovni registar u Crnoj Gori je jedna od narednih važnih aktivnosti na projektu, a ovu aktivnost vodi Tehnopolis iz Nikšića.\nPored predstavnika Privredne komore, u radu sastanka su učestvovali i predstavnici Privredne komore Barija, Tehnopolisa iz Nikšića, Ministarstva finansija Albanije i Privredne komore Tirane, koja je vodeći partner na projektu.


Kertes i Simović cimeri u zatvoru | Glas javnosti\nPočetna > Hronika > Kertes i Simović cimeri u zatvoru\nBivši direktor Carina deli sobu sa još trojicom pritvorenika\nBEOGRAD - Bivši direktor Savezne uprave carina (SUC) Mihalj Kertes (60), koji se devet meseci nalazi u pritvoru zbog optužbi da je nezakonito iznosio državni novac na Kipar, deli zatvorsku sobu sa Aleksandrom Simovićem (30), članom zemunskog klana, osuđenog za učešće u ubistvu premijera Zorana Đinđića, saznaje Glas.\nZajedno u sobi sa nekadašnjim visokom državnim funkcionerom je i jedan od pripadnika paravojne formacije „Škorpioni“, osuđen za ratne zločine nad muslimanima u BiH, i još jedan manje „slavan“ pritvorenik. Kako saznajemo, Kertesovi zatvorski cimeri su korektni prema ovom nekadašnjem visokom funkcioneru, kojem je, umesto vile u Diplomatskom naselju na Banovom brdu, trenutna adresa Bačvanska ulica.\nPošto je Kertes šećeraš i narušenog zdravlja, „cimeri“ iz sobe ne daju mu da čisti sobu i toalet, ali ga zato teraju da radi sklekove, kako bi ostao u dobroj fizičkoj kondiciji.\nNJegov advokat Predrag Milovančević potvrdio je saznanja Glasa i dodao kako je zabrinut za zdravlje svog klijenta.\n- On je bolestan čovek, a u zatvoru je već devet meseci. Jedno vreme bio je u samici, a sada je u zajedničkoj ćeliji. Pet meseci je radio na odbrani za predmet „Kipar“ i dosta vremena je išao u sud da vrši uvid u spise, koji se nalaze u čak 47 registara - kaže Kertesov branilac. Suđenje za „Kipar“ zakazano je za 5. i 6. decembar.\nKertes je optužen za nelegalno iznošenje višemilionskih suma na Kipar i nezakonito finansiranje Socijalističke partije Srbije i Službe državne bezbednosti (SDB), čime je savezni budžet oštetio za 60 miliona evra.\nOsim ovog procesa, Kertes je osuđen na dve godine i pet meseci zatvora u za pomaganje uciniocima zločina na Ibarskoj magistrali 3. oktobra 1999. godine, kada su poginula četiri funkcionera SPO. Na ovu presudu uložena je žalba, a Vrhovni sud Srbije bi uskoro trebalo da odluči o njoj.


Izdavanje certifikata za PV module | SGS Srbija\nEnergija › Izvori energije › Solarni › Usluge u proizvodnoj fazi\nEnergija Izdavanje certifikata za PV module\nUsluge izdavanja certifikata za fotovoltažne (PV) module koje obavlja kompanija SGS – ispitivanje PV modula i izdavanje certifikata za PV module – osiguravaju usaglašenost vaših modula sa međunarodnim standardima.\nPV moduli moraju da zadovolje čitav dijapazon propisa i standarda da bi se mogli smatrati pogodnim za prodaju i za korišćenje u okviru programa finansiranja projekata korišćenja obnovljivih izvora energije. Naše usluge izdavanja certifikata za PV module obuhvataju ispitivanje fotovoltažnih modula i izdavanje certifikata kojima se osigurava da ovi moduli zadovoljavaju neophodne međunarodne standarde i potvrđuje ispitivanje njihovog kvaliteta koje obavlja nezavisna treća strana.\nZašto bi trebalo da izaberete usluge izdavanja certifikata za PV module koje obavlja kompanija SGS?\ndobijete uslugu delotvornog ispitivanja fotovoltažnog modula u pogledu njegovog funkcionisanja, trajnosti, sigurnosti i usaglašenosti sa zakonskim zahtevima;\nosigurate usaglašenost vaših modula sa čitavim dijapazonom međunarodnih standarda koji obuhvata standarde IEC 61215, IEC 61646, IEC 61730-1/2, ISO 9000, ISO 14001;\nosigurate da vaši PV moduli dobiju certifikat i potvrdu njihove pogodnosti za prodaju i za korišćenje u okviru programa finansiranja projekata korišćenja obnovljivih izvora energije;\ndobijete pretkvalifikaciju i ponovno ispitivanje PV modula veličine do 2,6 metara sa 2,2 metra i za sve tehnologije modula;\nosigurate dobijanje certifikata u roku kraćem od četiri meseca korišćenjem usluga naše nacionalno i međunarodno akreditovane laboratorije za ispitivanje fotovoltažnih modula;\nIzdavanje certifikata za PV module koje obavlja vodeći svetski pružalac od poverenja\nNedavne inovacije na planu tehnologija za obnovljive izvore energije ostavile su za sobom brojne direktive i propise kojima se prethodno regulisala ova oblast. Nacionalni i međunarodni zakonodavci rade na poboljšanju postojećih propisa i usvajanju novih kojima će se obrazovati odgovarajući radni okvir za dalji razvoj tehnologija za obnovljive izvore energije.\nKao svetski lider od poverenja na planu izdavanja certifikata za PV module, razvijamo metode ispitivanja i sarađujemo na projektima istraživanja i razvoja upotrebe solarne energije.\nNaše globalno znanje, stručnost i najsavremenija postrojenja za solarnu energiju osiguravaju proizvođačima razvoj boljih solarnih proizvoda koji se mogu prodavati na tržištima širom sveta. Kao vodeća kompanija na tržištu, nudimo ne samo usluge ispitivanja i izdavanja certifikata, već i usluge namenjene čitavom lancu vrednosti u industriji fotovoltažnih proizvoda.\nNaše usluge izdavanja certifikata za PV module u skladu su sa standardima Međunarodne elektrotehničke komisije (IEC) i obuhvataju usluge kao što su:\nMerenja napojne snage prema standardnim uslovima ispitivanja (STC)\nFunkcionisanje pri malom zračenju\nFunkcionisanje prema nazivnoj radnoj temperaturi ćelije (NOCT)\nProcena funkcionisanja u primorskim podnebljima (slana izmaglica) i u podnebljima sa korozivnim gasom (NH3)\nMerenje temperaturnih koeficijenata\nIspitivanja podneblja (kao što su vlaga-toplota, termički ciklusi i vlažnost-smrzavanje)\nIspitivanja preduslova koji se odnose na ultraljubičasto (UV) zračenje\nIspitivanja izdržljivosti vrelih tačaka\nIspitivanja mehaničkog opterećenja\nIspitivanja otpornosti na udare grada\nIspitivanja elektronske sigurnosti\nVlažna ispitivanja curenja struje\nIspitivanja neprekidnosti uzemljenja\nIspitivanja izlaganja spoljnim uticajima\nIspitivanja impulsnog napona\nIspitivanja elektroluminescencije i infracrvenog (IR) zračenja\nObratite nam se već danas da biste saznali kako naše usluge izdavanja certifikata za PV module mogu da vam pomognu da osigurate njihovu usaglašenost sa odgovarajućim nacionalnim i međunarodnim standardima.


Polovni Bosch transportna vozila oglasi za prodaju - Mascus Srbija\nNalazite se ovde: Mascus Srbija > Transportna vozila > Bosch\nDodatna kargo oprema (6)\nPolovna Bosch transportna vozila na prodaju\nOvo su rezultati pretrage polovnih Bosch transportna vozila mašina koje su za prodaju. Bosch transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Bosch transportna vozila u Brend sekciji.\nBosch CR24Opšte stanje (1-5): 5, Odgovara sledećim mašinama: Buss\nBosch Lichtmaschine 01245550013 / 24 VoltZemlja proizvodnje: DE\nOvde je kompletna lista polovnih Bosch transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Bosch transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Bosch transportna vozila koje Vas interesuju.


Nove povoljnosti mt:s mobilnog interneta\nNove povoljnosti mt:s mobilnog interneta – Personal magazin\nSve korisnike mt:s mobilnog interneta, odnosno korisnike Surf paketa, Prepaid i Control mobilnog Net-a, od 1. maja 2011. očekuje osvežena ponuda sa nizom povoljnosti. Novinu u ponudi postpaid mobilnog interneta predstavlja…\nSve korisnike mt:s mobilnog interneta, odnosno korisnike Surf paketa, Prepaid i Control mobilnog Net-a, od 1. maja 2011. očekuje osvežena ponuda sa nizom povoljnosti. Novinu u ponudi postpaid mobilnog interneta predstavlja uvođenje Surf Start paketa. Mesečna pretplata za novi Surf Start iznosi 400 dinara i uključuje 300 SMS poruka i 2 GB za prenos podataka.\nU mesečnu pretplatu, koja je povoljnija za sve Surf pakete, sada je uključena i znatno veća količina GB za prenos podataka, kao i SMS poruke, i to: Surf Light (dupla količina od 6 GB + 600 SMS), Surf Easy (umesto 6 GB, sada 10 GB + 1000 SMS), Surf Classic (umesto 15GB, sada 20 GB + 2.000 SMS) i Surf Pro (umesto 30 GB, sada 40 GB + 4.000 SMS). Nakon potrošenih GB uključenih u pretplatu, cena za 1 MB za prenos podataka sada je samo 1 dinar i ova cena je jedinstvena je za sve Surf pakete.\nNove povoljnosti mt:s mobilnog interneta was last modified: May 3rd, 2011 by Redakcija\nControl mobilni Net paketData plus prepaidmobilni Internetmt:sSurfSurf paketi


SRS: Zabraniti održavanje Egzita | TV KANAL 9 NOVI SAD\nNaslovna EMISIJE SRS: Zabraniti održavanje Egzita\nGO SRS zahteva od nadležnih državnih i gradskih organa da ove godine zabrane održavanje Egzit festivala na Petrovaradinskoj tvrđavi zbog, kako navode, bezbednosti i zdravlja ljudi, kao i opasnosti od širenja zaraze korona virusom.\n“Ako su ove godine odloženi svi veliki međunarodni događaji i manifestacije – Olimpijske igre, Evropsko prvenstvo u fudbalu, svi kulturni i muzički događaji koji okupljaju ljude iz različitih krajeva sveta, mora biti zabranjeno održavanje i jednog privatnog visokoprofitnog poduhvata, kao što je Egzit”, stoji u saopštenju SRS.\nSRS podseća Egzit Fondaciju da ove godine gubitke, zbog posledica pandemije, trpe svi u svetu, bez izuzetka.\n“Upućujemo apel Vladi Republike Srbije, AP Vojvodini i Gradu Novom Sadu da milione namenjene Egzitu usmere na pomoć Matici srpskoj, Srpskom narodnom pozorištu i drugim institucijama i manifestacijama, koje baštine i neguju istoriju, tradiciju i kulturu srpskog naroda i nacionalnih manjina koje žive u Srbiji”, stoji u saopštenju Gradskog odbora SRS u Novom Sadu.\nPrethodni tekstZa primer drugima\nSledeći tekst“Dokument iz izolacije” u SULUV-u


Eksterno vrednovanje kvaliteta rada škola u Srbiji: OŠ "Brana Jevtić" u Kusatku dobila najvišu ocenu\nTim za spoljašnje vrednovanje Ministarstva prosvete posebno je pohvalio međuljudske odnose u Kusadačkoj školi.\nOsnovna škola „Brana Jevtić“ u Kusatku dobila je najvišu ocenu od strane Tima za spoljašnje vrednovanje Ministarstva prosvete, nauke i tehnološkog razvoja koji je u sredu i četvrtak (9. i 10. marta) bio u poseti toj obrazovnoj ustanovi.\nNakon uvida u stanje i analize 7 oblasti rada koje se uzimaju kao kriterijumi u okviru procesa eksternog vrednovanja kvaliteta rada škola u Srbiji, ova škola je posebno pohvaljena za međuljudske odnose koji u njoj vladaju, što je direktorka Ružica Radović istakla kao najvažnije priznanje. Pored toga, visoko su ocenjene i oblasti koje se tiču podrške učenicima i uredne dokumentacije.\nDirektorka OŠ „Brana Jevtić“, Ružica Radović rekla je da su ovakvi rezultati pohvalni i da je dobra ocena podstrek da se i ubuduće još više i bolje radi u cilju obezbeđivanja što prijatnije atmosfere za učenike i kolektiv.\nInače, zvanični izveštaj o vrednovanju kvaliteta rada ustanova biće objavljen za desetak dana i biće dostupan na sajtu Zavoda za vrednovanje kvaliteta obrazovanja i vaspitanja.\nOpšti cilj ovog projekta je povećavanje kvaliteta obrazovnog sistema u celini i odgovornosti obrazovno-vaspitnih ustanova prema korisnicima i društvu. Specifični ciljevi se odnose na definisanje standarda za vrednovanje kvaliteta rada ustanova obrazovanja i vaspitanja, u skladu sa postojećim definisanim ključnim oblastima vrednovanja i samovrednovanja, redefinisanje postojećih indikatora i izradu instrumenata za vrednovanje za upotrebu u stručno-pedagoškom nadzoru, kao i jačanje kapaciteta prosvetnih savetnika za obavljanje stručno-pedagoškog nadzora rada ustanova.\nProjekat je započeo međunarodnom konferencijom na temu Praćenje kvaliteta rada škola u Srbiji koja je organizovana 12. juna 2009. godine u Beogradu sa ciljem da se na nacionalnom nivou razmotre različiti aspekati vrednovanja u obrazovanju koji mogu da posluže za uspostavljanje koherentnog sistema osiguranja kvaliteta obrazovanja, kao i da se predstave planirane projektne aktivnosti u oblasti unapređenja eksternog vrednovanja rada ustanova.\nOdržana druga sednica SO S. Palanka\nSednica trajala 60 minuta, prisutno je bilo 42 odbornika, a sve tačke predviđene dnevnim redom su usvojene\nU Galeriji Centra za kulturu Smederevo otvorena je izložba radova nastalih na 20. LIkovnoj koloniji u Grockoj\nPosetioci će izložbu moći da pogledaju do 30.juna.\nU četvrtak počinje leto: Najtoplije godišnje doba počinje u 12.07 časova!\nU isto vreme na južnoj Zemljinoj polulopti stiže zima


SLAVNI REŽISER, OLIVER STOUN: Amerikanci, ne verujte američkim medijima povodom pada Boinga 777\nSLAVNI REŽISER, OLIVER STOUN: Amerikanci, ne verujte američkim medijima povodom pada Boinga 777\nLegendarni holivudski režiser Oliver Stoun pozvao je Amerikance da povodom obaranja malezijskog aviona na istoku Ukrajine ne veruju „na reč“ američkim medijima koji za to optužuju Rusiju.\nNa svojoj Fejsbuk-stranici, Stoun je posavetovao Amerikancima da se potrude da se upoznaju sa „alternativnim tačkama gledišta onih novinara koji na katastrofu Boinga 777 kompanije Malaysia Airlines gledaju dublje nego što to čini četvrta vlast SAD“.\nPosavetovavši sunarodnicima da se upoznaju sa analizama poznatih američkih novinara i analitičara Roberta Perija i Pepe Eskobara, Stoun je podvukao: „Bilo bi veoma dobro da to uradite. Posle masovnog napada od strane masmedija, pokušajte da se upoznate sa uzbudljivim istraživanjima te dvojice časnih novinara koji problem istražuju dublje nego što čini naša četvrta vlast koja se bavi propagandom“.\nPeri i Eskobar su, pored ostalog, upozorili da vlasti SAD namerno svoje građane „bombarduju“ takvim količinama informacija da bi im nametnule zvaničnu poziciju Vašingtona. A pri tom – ukazao je Stoun – ne nude nikakve realne dokaze.


Kako navodi "Radio slobodna Evropa" (RSE), ta mera se zasniva na odluci od 20. marta kada su ukinute taksa na sirovinske proizvode i najavljeno da će od 1. aprila taksa biti zamenjene recipročnim merama u odnosima sa Srbijom i BiH po svim pitanjima.\nZamenik premijera na dužnosti Haki Abazi potvrdio je da se recipročne mere zasnivaju na praksi i politici koju Srbija primenjuje u trgovinskim odnosima sa Kosovom.\n- Te mere se uglavnom tiču slobode kretanja ljudi, vozila, transportnih kamiona. Srbija ne priznaje registarske tablice Kosova i obavezuje građane Kosova da ih zamene sa privremenim - kaže Abazi, pritom uzimajući za primer i sertifikate o proizvodnji ili one sanitarne koje Srbija ne priznaje.\nOn ističe i da je Srbija neprestano primenjivala mere koje su štetile kosovske proizvođače, ne poštujući tako Sporazum o slobodnoj trgovini (CEFTA). takođe, navodi da "institucije Kosova moraju da zaštite interese države", pritom ukazujući na brojne netarifne barijere koje Srbija primenjuje prema Kosovu.\nZvaničnici kosovske carine rekli su da su spremni da sprovedu svaku odluku Vlade Kosova. Portparol carine Adriatik Staviljeci navodi da se samo čeka na uputstvo vlade. On je dodao da od kada je ukinuta taksa na sirovinske proizvode 20. marta, vrednost robe koja je iz Srbije i BiH ušla na Kosovu iznosi oko milion evra.\nULTIMATUM AMERIKE Nema para za Kosovo dok Priština ne ukine takse na robu iz Srbije\nRITISAK NA PRIŠTINU Grenel, Kosnet i Palmer traže da takse budu ODMAH UKINUTE\nNa ukidanju takse bez reciprociteta posebno je insistirao specijalni izaslanik američkog predsednika za mirovne pregovore Kosova i Srbije, Ričard Grenel, a kako bi se nastavio dijalog. Srbija je inače uslovljavala nastavak dijaloga ukidanjem takse, navodi RSE.\nPodsetimo, vlada Aljbina Kurtija pala je 25. marta, nepuna dva meseca od formiranja, a na inicijativu njegovog koalicionog partnera Demokratskog saveza Kosova (DSK) zbog nesuglasica.\nInače, otkako su takse vlade Kosova od 100 odsto stupila na snagu, uvoz robe iz Srbije je gotovo sveden na nulu. Prema zvaničnim podacima kosovske carine, Kosovo je ranije dnevno uvozilo iz Srbije robu u vrednosti od oko 1,2 miliona evra.


Regionalne vesti - Utorak 20.08.2019 - 12:40\nPripadnici Ministarstva unutrašnjih poslova, Uprave saobraćajne policije, tokom akcije kontrole brzine kretanja koja je sprovedena prošle nedelјe u okviru organizacije TISPOL, otkrili su u Republici Srbiji oko 25.000 prekršaja prekoračenja dozvolјene brzine kretanja.\nIsključeno 350 vozača pod dejstvom alkohola FOTO: Depositphotos\nOd toga je oko 20.000 vozača sankcionisano na licu mesta, dok je oko 5.000 vozila u prekršaju snimlјeno bez zaustavlјanja, navode iz MUP-a.\nTokom ove akcije, policijski službenici su napisali 2.500 prekršajnih naloga zbog nekorišćenja sigurnosnog pojasa, 400 prekršajnih naloga zbog nepropisne upotrebe telefona tokom vožnje, a radarske patrole su iz saobraćaja isklјučile 350 vozača pod dejstvom alkohola.\nVeliki broj vozača isklјučen je iz saobraćaja zbog vožnje u stanju potpune alkoholisanosti, to jest imali su više od dva promila alkohola u organizmu.\nNajveća količina alkohola izmerena je kod našeg državlјanina u Loznici, koji je upravlјao automobilom sa 4,14 promila alkohola u organizmu.\nU saobraćajnoj nezgodi u Mionici vozač traktora upravlјao je neregistrovanim traktorom, pri čemu nije imao izdatu vozačku dozvolu ni za jednu kategoriju motornih vozila, u stanju potpune alkoholisanosti od 3,32 promila alkohola u organizmu.


STAKLENE FASADE - Proizvodnja aluminijumske i pvc konstrukcije - Alimpex\nStaklene fasade predstavljaju samonoseći, u celini zastakljen i toplo izolovan tip fasadne konstrukcije od aluminijumskih i statički odabranih vertikalnih i horizontalnih profila. Vertikalni i horizontalni profili podrazumevaju višekomorne profile i mogu vršiti odvodnjavanje konstrukcije u tri ravni na osnovu preklapanja profila.\nKompleksnost staklenih površina predmetnog tipa fasada postavlja definisan uslov u pogledu izrade detaljne ponude širokog spektra aluminijumskih fasada, uključujući:\nU saradnji sa projektantima i investitorima naš inženjerski tim spreman je da Vam ponudi optimalan izbor fasadnih sistema i različite tipove stakla prema zahtevima projekata. U okviru procesa projektovanja, prioritet predstavlja priprema i izrada rešenja prema postavljenim zahtevima u vidu dizajna, funkcionalnosti i adekvatne toplotne izolacije, a sve u skladu sa planiranim budžetima investitora.\nKontinualna fasada prema standardu EN 13830\nKontinualni tip fasade karakteriše samonoseća, u celini zastakljena i toplo izolovana konstrukcija od vertikalnih i horizontalnih aluminijumskih profila. Vidna širina profila iznosi 50 ili 60 mm dok su pokrivni profili vidljivi i uokviruju predviđene staklene površine.\nStrukturalna stabilnost, niži troškovi montaže i jednostavnost integracije raznovrsnih elemenata za otvaranje, kao i mogućnost proizvodnje visoko termičkih izolovanih fasada svrstavaju kontinualni tip fasade među najzastupljenije fasadne sisteme.\nRazličite vrste pokrivnih profila i širok spektar tipova stakla pružaju mogućnost izrade raznovrsnih arhitektonskih rešenja i izbora u skladu sa individualnim zahtevima klijenata i investitora.\nElement fasada prema standardu EN ISO 717-1\nElement fasada podrazumeva samonoseći tip fasade koji je u osnovi podeljen na dve celine. Na osnovu vidnih profila po obimu krila, predmetni tip fasadnih sistema odaje utisak nepostojanja profila između staklenih elemenata, po uzoru na strukturalni tip fasade, ali uz niže troškove montaže. Pokrivni profili vizuelno su primetni isključivo po obimu.\nElement fasadni sistemi pružaju mogućnost raznovrsnog arhitektonskog oblikovanja i integraciju polja za otvaranje korišćenjem strukturalno zastakljenih prozora.\nStrukturalna fasada podrazumeva u celosti zastakljen samonoseći tip fasade, sa toplo izolovanom konstrukcijom od aluminijumskih profila i vidnim spoljnim ivicama staklenih panela. Pokrivni profili vizuelno nisu primetni u vertikalnom i horizontalnom pravcu, dok se spoj staklenih panela vrši specijalnim strukturalnim silikonom sa visokom otpornošću na atmosferske uticaje i UV zračenje.\nSlobodne ivice staklenih panela odaju utisak kontinulanih staklenih površina i objektima pružaju specifičan arhitektonski izraz. Polja za otvaranje vizuelno su integrisana u fasadno platno.\nSpajder fasada prema standardu EN 12600\nSa aspekta vizuelne atraktivnosti, poseban tip spajder fasada najčešće nalazi primenu na reprezentativnim poslovnim objektima, hotelima, aerodromima i administrativnim objektima.\nTehnologija pričvršćivanja staklenih panela podrazumeva upotrebu specijalnih valjkastih nosača, od poliranog nerđajućeg čelika, na osnovnoj konstrukciji, pri čemu se omogućava velika sloboda prilikom arhitektonskog oblikovanja i izrade finalnih rešenja. Staklo, jednostruko ili termo, spaja se sa konstrukcijom u vidu posebnih Inox držača, koji vrše fiksiranje stakla u četiri, šest ili više tačaka. Tačke za fiksiranje stakla obuhvataju fiksne i klizne tačke zbog termičke dilatacije materijala usled temperaturnih promena.\nMontaža staklenih panela vrši se bez dodatnih vertikalnih i horizontalnih profila na spoljašnjem delu fasade. Spoj staklenih panela osigurava se specijalnim strukturalnim silikonom sa visokom otpornošću na atmosferske uticaje i UV zračenje.\nKonstrukcija posebnog tipa spajder fasade pruža maksimalnu osvetljenost unutrašnjeg prostora objekata prirodnim dnevnim svetlom, kao i mogućnost postavljanja velikih staklenih površina, koje nisu podeljene nosećim profilima, i različitih oblika staklenih panela.


Ta strašna reč | Spiritualni Centar\nMi dobro znamo da se u “običnom” životu bez discipline ne može postići ništa značajno – ni završiti škola, ni naći dobar posao, ni igrati dobar tenis ili fudbal, ni zaraditi novac, pa čak ni običan bronhitis ne možemo da izlečimo ako se disciplinovano ne pridržavamo terapije i ne uzimamo lekove. Pa kako onda možemo da se nadamo da ćemo u našem duhovnom traganju bez discipline postići bilo šta dobro, prosvetljujuće i ispunjujuće?\nIstina je da postoji nešto što se zove “Božija Milost” ili “milost Gurua”, istina je da postoje ljudi koji su naizgled od rođenja obdareni izuzetnim sposobnostima da vide aure, čuju unutrašnje vodiče, razgovaraju sa anđelima, slušaju naloge Unutrašnjeg Pilota – ali, mislite li da su im te sposobnosti pale s neba? Ako tako mislite, zašto onda ne bismo i ja, Pera, Žika i Laza odjednom postali prosvetljeni i preobraženi, a da se za to ni najmanje nismo potrudili, osim što smo ćaskajući u kafiću sa prijateljima sa potpunim uverenjem izjavljivali da smo duhovni i da ozbiljno tragamo za Istinom? Ne, kakvu god sposobnost da je neko stekao, ona mu je došla zahvaljujući izuzetnom trudu i radu, bilo u ovoj, bilo u njegovim prethodnim inkarnacijama. Sasvim je drugo pitanje, naravno, da li će oni koji jednom steknu te sposobnosti koristiti svoje darove da stekne ime, slavu i moć i prave se važni pred drugima, ili će ih upotrebiti da služe svetu i u cilju sopstvene samospoznaje…\nIstina je, kao što reče jedna duhovna ličnost, da “trava raste sama od sebe”. Ali isto je tako istina da čovek nije trava, da je on obdaren svesnom voljom, i da tu volju mora da upotrebi da svesno teži Istini i Prosvetljenju, da svesno radi za Istinu i Prosvetljenje i da svesno disciplinuje svoj život kako bi postao odabrani i pouzdani instrument Univerzalnog Sopstva, Svevišnjeg. Ako se svakog dana ne molimo, ne koncentrišemo i ne meditiramo na Svevišnjeg – zašto bi se On koncentrisao, molio i meditirao za nas?\nDa imate neku svoju firmu, da li biste prišli prvom čoveku koga sretnete na ulici i ponudili mu neku odgovornu dužnost, ili čak mesto svog pomoćnika? Ne, potražili biste nekog u koga imate poverenja, za koga znate da je vredan i da dobro radi, za koga ste se uverili da uglavnom uspeva da ispuni zadatke koje ste mu postavili. Isto tako, ne možemo da očekujemo da će nas Unutrašnji Vodič obasuti svojim odabranim darovima – mirom, svetlošću i blaženstvom, ako redovno ne mislimo na njega i ne posvetimo svoj život njemu.\nHajde zato da se ne plašimo discipline. Hajde da budemo redovni i tačni u svojoj duhovnoj praksi, ma kakva ona bila – joga, molitva, mantra, koncentracija, meditacija, posvećeno služenje ili bilo šta drugo. Hajde da ne propustimo ni jedan dan, ni jedan jedini dan, a da svesno ne pomislimo na Unutrašnjeg Vodiča i ne ponudimo mu svoju sadanu, svoju ljubav, posvećenost i predanost i svoju voljnost da postanemo Njegovi odabrani instrumenti radi ispoljenja Istine i Svetlosti ovde, na zemlji, na način na koji Sveprožimajuće Sopstvo želi da oni budu ispoljeni.\nLast modified on 10 septembar 2012\nMore in this category: « Hoćemo li biti junaci? Okovi su krila »\nVi ste ovde: Naslovna Blog Ta strašna reč


Baza fotografija – Avanturističko putovanje - septembar 2007. godine\nRazvoj turizma na sjeveru Crne Gore je usporen djelimično zbog činjenice da na tom području duže od decenije nije bilo kapitalnih investicija u oblasti turističke infrastrukture. Prvobitni turistički Masterplan iz 2002.godine je bio fokusiran na razvoj obalskog područja i većina promotivnih aktivnosti u skorašnjem periodu odnosila se isključivo na taj region.\nPosledica svega ovoga je da je gotovo sav turistički promotivni materijal za sjever zastario i samo nekoliko inicijativa je razvijeno u skorijem periodu. Novonastale i još uvijek ne dovoljno razvijene lokalne turističke organizacije se bore kao bi izgradile kapacitete u veoma nepovoljnom okruženju, a ideja o brendiranju sjevera Crne Gore kao savršene destinacije za aktivan odmor je još uvijek relativno svježa sa nedostatkom određenog broja finalnih proizvoda i posebno sa nedostatkom inovativnih ideja.\nNedostatak kvalitetne baze podataka fotografa, posebno onih sa pejzažima, pogledima i svakodnevnim aktivnostima koje karakterišu zajednice na sjeveru, kao i sve ostale aktivnosti koje se dešavaju u netaknutoj prirodi (kao što su planinarenje, biciklizam, rafting, itd) predstavlja jednu od prepreka pri kreiranju korisnog i profesionalnog promotivnog materijala.\nU revidiranom Masterplanu za Crnu Goru kao ključni segment razvoja, kako za Nacionalnu turističku organizaciju tako i za lokalne turističke organizacije, javlja se razvoj aktivnog odmora, što će, između ostalog, zahtjevati da profesionalni fotografi kreiraju osnovu za promotivni materijal za narednu turističku sezonu. Iz tog razloga CSTI je okupio profesionalne fotografe i kreirao turu koja obuhvata nekoliko nacionalnih parkova, aktivnosti kao i tradicionalna sela. Mendžer operacija i vođa projekta CSTIja su blisko sarađivali sa Nacionalnom turističkom organizacijom (NTO) kako bi osigurali da ovaj projekat bude djelimično povezan sa prvom pilot biciklističkom turom kroz Crnu Goru, sa ciljem da sakupe fotografije za prvu biciklističku brošuru koju je Nacionalna turistička organizacija planirala da objavi.\nPovećanje broja promotivnih fotografija koje će biti dostupne nacionalnoj, regionalnoj, i lokalnim turističkim organizacijama u Crnoj Gori, posebno onih koje ilustruju aktivni odmor u sjevernom regionu.\nKreiranje ture sa prikazanim lokacijama, stazama i mjestima, koje će omogućiti fotografima da prikažu ljude sa planina, svakodnevne aktivnosti, teme u vezi culture, karakterističnu floru i faunu, kao i aktivnosti avanturističkog turizma.\nKreiranje trajne baze fotografija koja će povećati vizibilitet sjevera Crne Gore i stvaranje novih mogućnosti za razvoj ove podcijenjene turistučke destinacije.\nPotsticanje razmjene informacija i znanja između korisnika fotografija, koje bi rezultiralo povezivanjem i partnerstvima.


Srbija 91. u svetu po indeksu percepcije korupcije, prvi put od 2006. u donjem delu globalne liste – Krstarica\nBeta 23. januara 2020. 12:05\nSrbija je po indeksu percepcije korupcije na 91. mestu od 180 zemalja i teritorija sa indeksom 39, istim kao i godinu dana ranije, a prvi put od 2006. godine našla se u donjem delu te liste, pokazuje Globalni indeks percepcije korupcije 2019 koji je danas objavila organizacija Transparensi internešenel (Transparency International).\n„To govori o slabosti vladavine prava ali i o postojanju ozbiljnih smetnji ekonomskom razvoju“, kazao je Goati na konferenciji za novinare u Beogradu.\n„Percepcija korupcije se sporo menja čak i kad zemlje rade kako treba a mi ne radimo sve što je potrebno. Očigledno je da je percepcija korupcije u Srbiji velika jer se ne rešavaju ni slučajevi u kojima ima dovoljno dokaza za korupciju, jer tužilaštvo ne ispituje slučajeve za koje postoje saznanja o korupciji, jer nije potpuno obezbedjena vladavina prava“, naveo je Nenadić.\n„To se namerno ne rešava pa se onda dešava da MMF mora da podseća Srbiju da poštuje svoje zakone i ukine taj oblik političke kontrole unutar jednog dela javnog sektora“, rekao je Nenadić.\nSlabiji zemljotres jutros u Mladenovcu\nUskoro tender za nabavku javnih bicikala\nU narednom periodu taksi stajališta imaće dodatni prostor\nUNHCR: Premijerno prikazan film o izbeglicama 'Šta su…


Jedan muškarac poginuo i dva teže povređena u udesu – Nadlanu.com\nJedan muškarac poginuo i dva teže povređena u udesu\nBEOGRAD, 30. septembra 2010. (Beta) – Jedan muškarac je poginuo i dva su teško povređena u saobraćajnoj nesreći koja se dogodila pola časa posle ponoći na Novom Beogradu, rečeno je agenciji Beta u Hitnoj pomoći.\nMuškarac star oko 30 godina, koji je sedeo na mestu iza suvozača u kolima, poginuo je na licu mesta, a druga dvojica starosti 34 i 35 godina prevezena su u Urgentni centar, rekla je portparolka Hitne pomoći Nada Macura agenciji Beta.\nNesreća se dogodila u 00.27 u delu između Brankovog mosta i poslovnog centra Ušće. Automobil u kom su bili povređeni bočno je udario u drvo u Bulevaru Mihajla Pupina.\nHitna pomoć je tokom noći intervenisala 93 puta, od čega 11 na javnim mestima. Prema rečima Macure, u poslednja 24 časa obavljen je izuzetno veliki broj intervencija te službe – 226, a 68 na javnom mestu.


Šokantan snimak iz BiH: Dvije porodice s djecom u kavezu – Haber.ba\nŠokantan snimak iz BiH: Dvije porodice s djecom u kavezu\nVideo je nastao na GP Klobuk, a u kavezima – kako tvrde aktivisti, su prikazane dvije porodice iz Iraka; sedam odraslih i petero djece\nAktivisti neformalne organizacije Are You Syrious objavili su snimak koji je nastao kod Trebinja, a na kojem su prikazane metalne ćelije u kojima je smješteno nekoliko osoba, piše “Fokus.ba“.\nVideo je nastao na GP Klobuk, a u kavezima – kako tvrde aktivisti, su prikazane dvije porodice iz Iraka; sedam odraslih i petero djece.\nJedan od aktivista koji je razgovarao sa novinarima je kazao da nadležne osobe iz BiH sa ovog područja vraćaju migrante preko granice u Crnu Goru bez da dozvole da apliciraju za azil. Kazao je da taj postupak nije u skladu sa domaćim i međunarodnim zakonima.\nNavodi su provjereni i u GP gdje je rečeno da je sva procedura u skladu sa EU standardima.\n– Oni su noć proveli u prostorijama GP Trebinje na zatvorenom, nakon čega su dovezeni na MGP Klobuk i smješteni u prostoriju za zadržavanje koja je usklađena sa EU standardima. Proveli su vremena onoliko koliko je trebalo pripadnicima MUP-a Crne Gore da dođu da ih preuzmu, otprilike sat ili dva – kažu iz GP.\nNavedeno je i da je riječ o takozvanim klimatizovanim prostorijama za zadržavanje u kojima zadržani migranti imaju osigurane higijenske uslove dnevnu svjetlost te su pod video nadzorom.\nProstorije su izgrađene u sklopu MGP Klobuk koji je montažni objekat, projektovan i izgrađen sredstvima EU, a kako montažni objekat nema zidova prostorije su pregrađene metalnim šipkama te kako navode migranti nisu bili zaključani.\nU odgovoru na upit N1 televizije saopšteno je da se navedene prostorije koriste za zadržavanja do šest sati, a ovi migranti nisu proveli toliko vremena.\nTeme:izdvojeno, kavez, migranti, Trebinje


Prvi ručni sat sa klima uređajem | MediaPress\nPredstava ‘Palčica’ sutra na festivalu ‘Mali Joakim’ u Gračanici - 30 minuta pre\nNiste verovali da postoji ručni sat koji može da upravlja našom telesnom temperaturom? Portal Media Press vam predstavlja najnoviji izum i kako je u svetu tehnologije sve moguće.\nNaime, novi „Aircon sat” ima specijalnu sposobnost da reguliše telesnu temperaturu i ponaša se kao lični telesni klima uređaj. Ovaj sat je prvi ove vrste u svetu, a svoje prednosti duguje tehnologiji, zahvaljujući kojoj sat ispušta topao ili hladan vazduh direktno na zglob i tako utiče na temperaturu čitavog tela.\nFirma koja je konstruisala ovaj izum tvrdi da će ljudi koristeći ovaj sat moći da kontrolišu signal koji naš nervni sistem šalje ka mozgu. Sat obuhvata i mali uređaj koji se nalazi unutar kaiša, pa je tako veoma blizu nervnih završetaka smeštenih na površini kože i zato može veoma lako da detektuje i utiče na temperatru.\nTakođe je moguće podesti i željenu temperaturu preko displeja, a sat potom automatski počinje da izduvava vazduh kako bi dostigao zadatu temperaturu.\nOdlikuje se i modernim dizajnom, a kaiš je lako zamenljiv. Pored svih ovih pogodnosti koje nudi, sat pokazuje i vreme i datum. „Aircon satu” su još uvek potrebni investitori, a za samo deset dana skupljeno je više od 900.000 dolara.\nDa li biste i vi voleli da posedujete ovaj sat kada nastupe paklene temperature u gradu?\nTag:airconAircon satčasovnikgrejanjehlađenjeizumKlimapametni satručni satsatTehnologijatelesna temperaturatelesni klima uređajtemperatura tela\nPrema najnovijim prognozama, GDP će zabeležiti rast od 16 do 30 odsto do\nŠta su pneumatski alati i šta sve treba da znate o njima?\nOslanjanje ljudske vrste na alate za opstanak i prilagođavanje jedinstveno\nProšlogodišnja predviđanja o ubrzanom uvođenju 5G funkcionalnosti u pod\nPijani mod: Aplikacija koja sprečava vaše greške kada ste pod uticajem alkohola\nNovi patent kompanije Gree Electric Appliances Inc. namenjen je za mobilne


Budva, 22. april 2018. godine - Dan Planete Zemlje – savršen je za početak zajednička inicijative opštine Budva i UNDP-a u Crnoj Gori - valorizacije zelenih površina u opštini.\nInicijativa koja će trajati do kraja novembra 2018. godine, predviđa da se građani Budve anketiraju kako bi se na najbolji način prepoznali i izabrali zeleni lokaliteti i pješački koridori koji se najviše koriste i imaju potencijala za dalji razvoj. Na osnovu rezultata ankete, i uz aktivno uključivanje javnosti, (tzv. Placemaking Workshops), građani će imati priliku da iznesu svoje predloge i sugestije kako da se odabrane lokacije učine atraktivnijim za djecu i odrasle. Na osnovu glasova građana, odrediće se prioritetna zelena zona u kojoj će se sprovesti konkretne intervencije -zasaditi sadnice, postaviti parkovski mobilijar, poboljšati javna rasvjeta i sl.).\nVažno je motivisati građane da prepoznaju značaj očuvanja zelenih površina u gradu, daju svoje mišljenje i predloge kako bi boravak u zelenim zonama i pješački koridori postali dio naše svakodnevnice. Na ovaj način mijenjamo naše životne navike u cilju prihvatanja zdravih stilova života, usvajamo kulturu pješačenja, rekreacije i boravka u prirodi u samim gradskim jezgrima. Takođe, smanjujemo upotrebu privatnih automobila i manje zagađujemo vazduh i dajemo doprinos očuvanju životne sredine.\nPlanirano je i da se za već zaštićene zelene površine u gradu, Skupštini daju konkretni predlozi sa smjernicama za njihovu dalju zaštitu i čuvanje uz potencijalne mjere valorizacije, u skladu sa stepenom zaštite datog područja.


Nakon bure posle poraza od Ukrajine u Lavovu (5:0) reprezentacija Srbije preti da doživi veliki promene, bar što se tiče stručnog štaba, ali i pojedinih funkcionera u Fudbalskom savezu Zajedno sa Mladenom Krstajićem reprezentaciju će napustiti i Darko Kovačević, prenosi ...\nBio je na pregovorima ali do dogovora nije došlo... Ljubiša Tumbaković još uevk nije uspeo da utanači sve detalje saradnje sa čelnicima FSS-a, pa je pod znakom pitanja da li će sesti na klupu "orlova" Kako javlja "Sport klub" bilo je pregovora ali nije došlo do dogovora.\nDok selektor Srbije Mladen Krstajić smatra da se samo „digla velika fama“ oko poraza protiv Ukrajine (0:5), struka i javnost nemaju dilemu da su „orlovima“ neophodne korenite promene. Izvršni odbor Fudbalskog saveza Srbije danas bi prema ranijoj najavi predsednika Slaviše Kokeze ...\nSvi čekamo zvaničnu potvrdu, ali izgleda da se stvari komplikuju. Srbija je ponovo pred izborom novog selektora , manje od dve godine pošto je Mladen Krstajić nasledio Slavoljuba Muslina. Debakl ''Orlova'' u Ukrajini (0:5) koštaće Krstajića posla, a sinoć i jutros je kao gotova ...\nDarko Kovačević napušta FSS?\nSmena selektora reperezentacije Srbije Mladena Krstajića, kako je najavljeno, neće biti jedina. Kako prenosi Sportski žurnal, predsednik FSS Slaviša Kokeza nije zadovoljan radom pojedinih funkcionera. Prema nekim informacijama, direktor Darko Kovačević prvi je među njima.\nKrstajićev naslednik i dalje pod znakom pitanja, još dva imena u igri\nČelnici Fudbalskog saveza Srbije razgovarali su sa potencijalnim kandidatom za mesto selektora Srbije Ljubišom Tumbakovićem, ali dogovor nije postignut, prenosi Sport klub. Da li će do konačne saradnje doći i da li će doskorašnji selektor reprezentacije Crne Gore naslediti ...\nDOK JEDNOM NE SMRKNE, DRUGOM NE SVANE! Novi selektor, nove promene! Dvojac ponovo u reprezentaciji Srbije!\nKako prenosi "Žurnal", gotovo je sigurno da će Luka Milivojević i Matija Nastasić ponovo biti deo reprezentacije. Odlazak Krstajića ujedno znači i njihov povratak. Srbija će u nastavku kvalifikacija za Evropsko prvenstvo – 7.\nPreliminaran sastanak između čelnika FSS i doskorašnjeg selektora Ljubiše Tumbakovića nije doneo željen rezultat. Obe strane su razgovarale, dogovor je maltene bio postignut, ali stisak ruke pre promocije bivšeg trenera Partizana u novog vođu nacionalnog tima je - izostao! U ...\nESPRESO SAZNAJE: FSS u četvrtak smenjuje Krstajića! Dogovor sa novim selektorom već postignut!\nJedina tačka na dnevnom redu je uskraćivanje poverenja dosadašnjem selektoru Odluka o smeni Mladena Krstajića i imenovanju novog selektora reprezentacije Srbije biće doneta u četvrtak, saznaje "Espreso". Sednica Odbora za hitna pitanja FSS biće održana u četvrtak u 14 časova sa ...\nE, sada može da se igra i 3-5-2... Mladen Krstajić je doslovno na izlaznom pragu reprezetnacije Srbije, a to automatski znači nešto čemu smo se svi nadali još od neuspeha na Mundijalu u Rusiji. Kako prenosi "Žurnal", gotovo je sigurno da će Luka Milivojević i Matija Nastasić ...\nPostaje sve zanimljivije dok čekamo rasplet. Ljubiša Tumbaković bi sutra trebalo da bude i zvanično predstavljen kao novi selektor reprezentacije Srbije, imajući u vidu da se u javnosti Mladenu Krstajiću više ne daju gotovo nikakve šanse za ostanak na toj poziciji, bez obzira na ...\nTo nije selektorska klupa, već – vrteška! Manjak dobrih rezultata u poslednjih 10 godina doveo je do toga da Srbija, u proseku, na svakih godinu dana promeni po jednog stratega u državnom timu. Reprezentacija će uskoro dobiti novog selektora, po svim informacijama to će biti ...\nSRBIJA DOBIJA DVA VELIKA POJAČANJA! Milivojević i Nastasić ponovo "orlovi"?\nMladen Krstajić je blizu odlaska sa klupe reprezetnacije Srbije a to automatski znači i da će se dva igrača vratiti u nacionalni tim Kako prenosi "Žurnal", gotovo je sigurno da će Luka Milivojević i Matija Nastasić ponovo biti deo reprezentacije.\nTo će nam mnogo značiti pred ključnu utakmicu protiv Portugala u septembru. Sve izvesnija promena na klupi reprezentacije Srbije od sinoć je glavna fudbalska tema u našoj zemlji, a u iščekivanju da se te najave možda već danas i potvrde.\nKRSTAJIĆ NIJE JEDINI: I on napušta FSS!\nDarko Kovačević napušta Kuću fudbala? Smena selektora reperezentacije Srbije Mladena Krstajića, kako je najavljeno, neće biti jedina. Kako prenosi Sportski žurnal, predsednik FSS Slaviša Kokeza nije zadovoljan radom pojedinih funkcionera.\nNovi selektor, nove promene: Dvojac ponovo u reprezentaciji Srbije\nMladen Krstajić je blizu odlaska sa klupe reprezetnacije Srbije, a to automatski znači i da će se dva igrača vratiti u nacionalni tim. Kako smo već ranije i pisali, gotovo je sigurno da će Luka Milivojević i Matija Nastasić ponovo biti deo reprezentacije.


DIS zaradu od prodatih kesa poklanja onima kojima je najpotrebnija: 875.000 dinara donirano je porodilištu i dečijem odeljenju Opšte bolnice Vršac | Lokalni internet portal grada Vršca\n29.11.2018\t14 Pregleda\nKompanija DIS je, u saradnji sa PKS, pre tri meseca započela akciju na teritoriji čitave Srbije u kojoj se od svake prodate plastične biorazgradive kese deo novca donira dečijim odeljenjima i porodilištima u bolnicama.\nTokom proteklog meseca u ove svrhe od prodatih kesa prikupljeno je 875.000 dinara. Sav novac doniran je porodilištu i dečijem odeljenju Opšte bolnice Vršac.\nDirektor Opšte bolnice Vršac Jon Omoran, pri uručivanju čeka, zahvalio se kompaniji DIS na donaciji i rekao da će novac od donacije biti upotrebljen tamo gde je najpotrebniji:\n– Novac koji nam je trgovinski lanac DIS donirao biće potrošen za nabavku opreme. Oprema nam je najpotrebnija na i dečjem i odeljenju neonatologije naše bolnice – dodao je dr Jon i još jednom se zahvalio kompaniji DIS.\nČek sa donacijom u direktorijumu Opšte bolnice Vršac danas je ispred DIS kompanije uručila direktorka marketinga Mila Ćurčin.\n– Zadovoljstvo mi je da vas obavestim da je kompanija DIS zajedno sa potrošačima prikupila 875.000 dinara odvajajući po dinar od svake biorazgradive kese, a u okviru kampanje za zaštitu životne sredine kojoj smo se priključili. Novac za donaciju je skupljan u DIS marketima na nivou Srbije i ovo je treća u nizu donacija – rekla je Mila Ćurčin.\nKada je kompanija DIS započela naplatu plastičnih biorazgradivih kesa, prvog meseca prikupljeno je 910.000 dinara. Ovaj iznos doniran je porodilištu Opšte bolnice „Stefan Visoki” u Smederevskoj Palanci, a tokom drugog meseca je prikupljeno 870.000 dinara, i novac od ove akcije uručen je Opštoj bolnici “Studenica” u Kraljevu.\nPrethodna: Više Roma u vršačkim školama, ali i dalje nedovoljno\nSledeća: Pogledajte gde će nestati struje u sledećim ulicima


ZEOS eko-sistem | Prvi Međunarodni dan e-otpada u BiH\nEmil Šehić, direktor društva ZEOS eko-sistem d.o.o. izjavio je: „E-otpad je veliki problem u Bosni i Hercegovini koji zahtijeva razumijevanje i saradnju svih učesnika na lokalnom i nacionalnom nivou. Svaki potrošač koji posjeduje određenu količinu e-otpada treba imati mogućnost za pravilnim odlaganjem. Rezultati ZEOS eko-sistema u 2018. godini su izuzetni i bolji nego u svim predhodnim godinama zbog toga smo odlučili da proširimo našu mrežu sakupljanja, kako bi kroz nju finansijski podržali i pozitivno učestvovali u radu komunalnih preduzeća, koja bi u ime ZEOS eko-sistema kroz svoju mrežu sakupljala e-otpad od građana. Otvoreni smo i za saradnju sa općinama, kantonima i NVO širom Bosne i Hercegovine sa ciljem učešća u zajedničkim projektima. Mi smatramo da zajedničkim naporima zaista možemo napraviti pozitivnu priču u Bosni i Hercegovini, a koja će se odraziti na nova zelena radna mjesta, smanjenju legalnih i ilegalnih deponija, smanjenju ekoloških zagađenja i katastrofa, boljem životnom standardu i ljepšem okolišu za sadašnje i buduće generacije koje dolaze, a sa aktivnostima poput ove kampanje u sklopu Međunarodnog dana e-otpada, upravo navedeno želimo postići.“


BBC: Bregzit, Velika Britanija i EU - Počela je nova\nBBC: Bregzit, Velika Britanija i EU – Počela je nova\nTanjug 1. januara 2021. 12:00\nLONDON – Nova era počela je za Veliki Britaniju pošto je poslednjeg dana 2020. i zvanično završila proces izlaska iz Evropske unije, piše BBC.\nU ponoć po srednjeevropskom vremenu Britanija je napustila jedinstveno tržište EU i carinsku uniju, koji omogućavaju slobodnije kretanje ljudi, robe i usluga među članicama, a britanski premijer Boris Džonson, jedan od vodećih zagovornika Bregzita, rekao je da je razlaz „fantastičan trenutak“ za njegovu zemlju.\nMeđutim, protivnici napuštanja EU smatraju da će Britaniji u budućnosti biti lošije. Nikola Sturdžon, škotska premijerka, čiji cilj je da nezavisnu Škotsku vrati u EU, na Tviteru je napisala:\n„Evroko, Škotska se uskoro vraća. Ostavite upaljeno svetlo“.\nDogovor Londona i EU sadrži nova pravila o tome kako će Velika Britanija i EU živeti, raditi i trgovati zajedno i sprečio je situaciju da dve strane nametnu brojne međusobne uvozne tarife od 1. januara, što bi povećalo cene robe.\nUrednica političke rubrike BBC Lora Kensberg kaže da sporazum navodno sadrži stavku prema kojoj se dve strane slažu da će moguće sporove rešavati po međunarodnom pravu, a ne po zakonima EU.\nJoš se ne zna mnogo detalja jer ceo dokument, za koji se očekuje da će imati više od 1.000 stranica, još nije objavljen.\nVelika Britanija više neće biti deo ekonomske zone EU – jedinstvenog tržišta i carinske unije – a to znači da će biti mnogo više birokratije i odlaganja za preduzeća i putnike koji prelaze granicu.\nVelika Britanija uvodi novi imigracioni sistem, što znači da prestaje slobodno kretanje ljudi u EU i iz nje.\nGrađani EU više neće imati automatsko pravo da se nastanjuju u Velikoj Britaniji, a britanski će automatski izgubiti pravo na život, rad i penziju u EU,\t.\nVelika Britanija će prestati da daje godišnje budžetske doprinose za članstvo u EU, ali će nastaviti da plaća mnogo manje iznose kao deo finansijske nagodbe (ili računa za razvod) tokom niza godina.\nTakođe će morati da plati svaki pristup koji želi evropskim programima, u poljima poput naučnog istraživanja.\nSeverna Irska će imati drugačiji odnos sa EU od ostatka Velike Britanije od 1. januara, jer će ostati na jedinstvenom tržištu robe EU.\nTo je bio deo plana sadržanog u sporazumu da irska kopnena granica između Severne Irske (u Velikoj Britaniji) i Republike Irske (u EU) ostane otvorena kao i sada.\nRanije ovog meseca pregovarači EU i Velike Britanije postigli su zaseban sporazum o tome kako će to funkcionisati u praksi. Roba proizvedena u Severnoj Irskoj i dalje će imati nesmetan pristup EU, ali kao rezultat toga će se pojaviti nova birokratija u Velikoj Britaniji između Velike Britanije i Severne Irske.\nNa primer, biće potrebna dokumentacija i fizička provera nekih zaliha hrane (iako će tromesečni grejs period početi 1. januara za mnoge trgovce, pre nego što u potpunosti budu primenjene nove mere). BBC ukazuje da bi, s obzirom na to da se Severna Irska tretira drugačije, ovaj sporazum mogao imati dugoročniji ustavni značaj za Veliku Britaniju.\nNaime, političari koji se zalažu za nezavisnost u Škotskoj i dalje će se pitati – ako Severna Irska može da ostane u delovima jedinstvenog tržišta, zašto Škotska ne može.\nNikčević: Vučić mobiliše snage za lokalne izbore u NK\nDžonson: Program vakcinacije na dobrom putu da ispuni…\nSAD u OEBS za obnovu vojne transparentnosti i poverenja\nNemačka: Usporena vakcinacija, kasni isporuka Fajzera


Dan saobraćajnih aktivnosti u vrtiću “Mrvica” | TV KANAL 9 NOVI SAD\nNaslovna EMISIJE Dan saobraćajnih aktivnosti u vrtiću “Mrvica”\nVIDEO K9: Dan saobraćajnih aktivnosti održan je danas u vrtiću "Mrvica", Predškolske ustanove "Radosno detinjstvo" u Novom Sadu. U događaju su učestvovali predstavnici policije, vatrogasaca, Instituta za bezbednost u saobraćaju, Doma zdravlja, kao i predsednik Skupštine grada.\nTokom Dana saobraćajnih aktivnosti deca vrtića “Mrvica” su imala priliku da se druže sa saobraćajnim policajcima, predstavnicima vatrogasne brigade, kao i da prelaze u dvorištu pripremljene saobraćajne poligone.\nPU “Radosno detinjstvo” tradicionalno, godinama unazad, organizuje saobraćajne aktivnosti sa ciljem edukacije dece o pravilima ponašanja u saobraćaju.\n“Deca crtaju, uče o raskrsnicama, gledaju slike, izlaze napolje svakodnevno na raskrsnicu gde im se demonstrira, pokazuje, objašnjava, šetaju do keja i imaju priliku da se svakodnevno upoznaju sa pravilima ponašanja u saobraćaju na koje im vaspitači ukazuju”, rekla je Teodora Rodić, vaspitačica.\nObeležavanju Dana saobraćajnih aktivnosti je prisustvovao predsednik Skupštine grada Zdravko Jelušić, kao i predstavnici Instituta za bezbednost u saobraćaju.\n“Siguran sam kao neko ko je diplomirani inženjer saobraćaja da je ovo najbolje vreme da pripremimo učesnike u saobraćaju i buduće generacije na način na koji mi nismo pripremani, jer ako se saobraćajna kultura izgrađuje od obdaništa, preko škola, budite sigurni da ćemo imati nove naraštaje koji su spremni da se uključe u saobraćaj”, naveo je Jelušić.\n“Institut za bezbednost u saobraćaju u saradnji sa PU “Radosno detinjstvo” tradicionalno, svake godine, organizuje Dane bezbednosti u saobraćaju, a sve u cilju da pomognemo mlađima, jer kao što svi znate Novi Sad je proglašen za prestonicu kulture, utičemo na formiranje saobraćajne kulture, kako bi u narednim godinama i decenijama dobili bezbedne generacije učesnika u saobraćaju, a samim tim da bismo ostvarili cilj – smanjen broj poginulih i povređenih”, rekao je Slaven Manović sa ovog instituta.\nDirektorka Predškolske ustanove “Radosno detinjstvo” Mirjana Đurđev zahvalila se svima koji su pomogli današnju akciju i istakla podršku koju grad pruža predškolskoj ustanovi u organizovanju ovakvih aktivnosti.\n“Nama je kao ustanovi veoma bitna bezbednost dece, edukacija i roditelja i dece radi njihove bezbednosti. Imamo izuzetnu podršku grada u organizovanju ovakve manifestacije i moja je želja i nastojanje da na takvim poduhvatima i dalje nastavimo da radimo, poboljšavamo i unapređujemo”, istakla je Đurđev.\nStručni tim vrtića za organizaciju saobraćajnih aktivnosti tokom godine radi sa decom na edukaciji u saobraćaju i u tim aktivnostima učestvuje više od 300 dece. U okviru današnjeg događaja podeljene su zahvalnice institucijama i ustanovama koje su podržale akciju.\nPrethodni tekstVučić: Deset odsto veće plate u javnom sektoru pre kraja godine\nSledeći tekstOTVORENI EKRAN, 16.05.2017. Ruža Helać i Milica Alavanja


Portugal: Vladajuća Socijalistička partija osvojila najviše glasova na parlamentarnim izborima | Hronika\nPočetna strana > Hronika > Portugal: Vladajuća Socijalistička partija osvojila najviše glasova na parlamentarnim izborima\nPortugal: Vladajuća Socijalistička partija osvojila najviše glasova na parlamentarnim izborima\nSocijalisti su na izborima održanim u nedelju osvojili 36,6 odsto glasova, ali će u parlamentu imati 106 od 230 mesta, što znači da im za apsolutnu većinu nedostaje 10 poslanika. Vodeća opoziciona Socijaldemokratska partija dobila je nešto manje od 28 odsto glasova i imaće 77 poslanika. Radikali iz Levog bloka imaće 19 poslanika, a Portugalska komunistička partija 12. Te dve stranke do sada su bile u koaliciji sa socijalistima.\nPobedi socijalista doprinela je zdrava ekonomija zemlje, s rastom od 2,1 odsto u 2018. godini i stopom nezaposlenosti od oko šest odsto. Portugalski socijalisti dobijali su pohvale i širom Evrope zbog zauzdavanja prevelike javne potrošnje, pošto je ministar finansija Mario Senteno ove godine doveo budžetski deficit blizu nule.\nPremijer i lider socijalista Antonio Košta rekao je u pobedničkom obraćanju da namerava da nastavi s politikama naklonjenim biznisu i promišljenom fiskalnom politikom. Međutim, Levi blok i Portugalska komunistička partija, odmah su izneli zahteve za povećanje javnih troškova.\nZa podršku socijalistima Levi blok je zatražio renacionalizaciju kompanije za poštanske usluge, privatizovane 2014. godine, i povećanje javnih investicija u stanovanje i saobraćaj, dok komunisti između ostalog zahtevaju povećanje penzija i minimalne mesečne zarade sa 600 na 850 evra. Pregovori o formiranju nove vlade mogli bi da potraju nekoliko nedelja.


Dodik: Visoki predstavnik ne može nikoga da smeni | Novine Toronto\nDodik: Visoki predstavnik ne može nikoga da smeni\nPredsedavajući Predsedništva BiH Milorad Dodik izjavio je juče u Tirani gde učestvuje na samitu Procesa Brdo-Brionida da će Republika Srpska pratiti Srbiju kada je reč o Kosovu.\nDodik je rekao i da ne podržava da visoki predstavnik međunarodne zajednice u BiH smenjuje bilo koga od izabranih zvaničnika i da ta praksa, kako je naveo, u Republici Srpskoj neće proći, prenela je RTRS.\nKomentarišući to što su ambasadori nekih zemalja u Savetu bezbednosti UN-a juče ohrabrili visokog predstavnika Valentina Incka da koristi bonska ovlašćenja, Dodik je rekao da to ne znači ništa.\n"Njega ohrabruju i ranije su ga ohrabrivali, to ne znači ništa. On ne može da smenjuje, to je prošlo vreme. Kakvo smenjivanje? Šta ako smeni, ako mi kažemo da ne dolazi u obzir, šta će onda, koga da smene", naveo je predsedavajući Predsedništva BiH i lider SNSD-a.\nPrema njegovim rečima to nije odluka Saveta beznednosti UN-a, već su to "zadnji pokušaji onih koji su spekulisali ili pokušali da naprave sistem koji su oni zamislili u BiH i sada ga uporno brane, pa i silom".\n"To je slična priča kao kada nam govore kako treba zabraniti negiranje navodnog genocida u Srebrenici", istakao je Dodik.\nPrema njegovim rečima, Incko je ohrabrenje za korišćenje "bonskih ovlašćenja" dobio od Amerikanaca, dodavši da "ne zna da li je to politika predsednika SAD Donalda Trampa ili unilateralna pozicija nekih Amerikanaca".\n"Ja sam slušao Trampa kada je govorio o tome da se neće mešati u unutrašnje stvari. S druge strane, BiH, čak i Evropa gura priču o tome da BiH treba da se pridruži Evropi u smislu statusa kandidata", kazao je Dodik.\nOn je ocenio da je "nespojivo sa evropskom praksom i vrednostima, da prima zemlju koja je pod nekom vrstom protektorata".\nDa bi odluka o nečijoj smeni, pa i Milorada Dodika, bila relevantna, dodao je, ona mora biti objavljena u Službenom glasniku Republike Srpske.\n"Šta ako mi ne objavimo tu vrstu priče, šta je onda doneo? To smo ga naučili već ima deset godina, ne sme ništa da uradi. Neka proba", rekao je Dodik.\nVisokog predstavnika u BiH nazvao je "ikebanom", koja "samo služi za zastrašivanje lakovernih da pomisle da nešto može", dodavši da su to samo "sterilni međunarodni napori da se na ovaj način pruža poruka BiH".\n"Sva priča ide za tim da se kaže da nema razgraničenja u smislu dogovora između Beograda i Prištine, jer bi to bilo loše za Republiku Srpsku, koja bi mogla da povuče taj neki potez odvajanja", ocenio je Dodik.\nNavodeći da je pozicija RS "snažna" i da ona može da se odvoji "kad god to hoće", on je naglasio da RS ne mora da čeka dogovor oko razgraničenja između Beograda i Prištine.\n"Neće da primete da smo se mi opredelili za politiku podrške Srbiji i ako Srbija napravi dogovor u okviru razgovora i formata Priština-Beograd, mi ćemo to podržati i stati iza toga", naveo je Dodik.\nPrema njegovim rečima, ako neko misli da će ovakvom politikom ignorisanja Srbije, ignorisanja njenih zahteva, ignorisanja kompromisa koji je trebalo da se dese, "jednostavno odvojiti trajno ono što se zove Kosovo ili oni perspektivno smatraju da je to ta administrativna linija, onda se grdno varaju".\n"Republika Srpska će, opet, pratiti Beograd. Ako neko to uradi mimo Beograda, onda ćemo mi reagovati na takvu vrstu priče i šta je tu nejasno", istakao je Dodik.\nKomentarišući razgovor albanskog premijera Edija Rame i predsednika Kosova Hašima Tačija o nacionalnom ujedinjenju i pripajanju tri opštine na jugu Srbije Kosovu, on je Dodik rekao je da su te izjave neprihvatljive jer ugrožavaju razgovore i ne doprinose rešavanju otvorenih pitanja.\nDodik je još kazao da će učesnici skupa u Tirani, u okviru procesa Brdo-Brioni, razgovarati o temama važnim za Balkan u okviru tog procesa.\nIzrazio je uverenje da to neće biti načelna priča i pozivanja na neke zajedničke, univerzalne vrednosti, već da će postaviti neke stvari na drugačiji način.\nDodik je istakao da Republika Srpska podržava Srbiju u pogledu pregovora, te da BiH zahvaljujući RS nije ni priznala samoproglašeno Kosovo.


Bojan Stević i Goran Vesić, Foto Beoinfo\nTo znači da će trenutni kapacitet od 200 litara biti povećan za više od petine. Ovo je juče izjavio zamenik gradonačelnika Goran Vesić, koji je zajedno sa predsednikom GO Lazarevac Bojanom Stevićem obišao radove na ovoj lokaciji.\nOn je precizirao da je jedan bunar već završen, a da je rok za završetak kompletnog posla dva meseca.\n- Posle toga, predstoji izgradnja još jednog bunara koji ćemo zajednički raditi, i tako u potpunosti rešiti pitanje vodosnabdevanja u Lazarevcu, tamo gde je bilo problema naročito u letnjim mesecima - rekao je Vesić. - Budućnost Lazarevca je priključenje na planiranu fabriku vode "Makiš 3".\nKada je reč o kanalizaciji, Vesić je podsetio da će projektom "Čista Srbija" ova opština dobiti dve fabrike za preradu otpadnih voda, kao i 119 kilometara kanalizacije.\nPredsednik GO Lazarevac Bojan Stević kaže da će, na ovaj način, kanalizacijom biti pokriveno centralno gradsko jezgro sa 15 mesnih zajednica.\n- Restrikcije i havarije na vodovodnoj mreži bile su učestale, a izgradnjom reni bunara stabilizovaće se vodosnabdevanje. Pojedini delovi imaju mrežu od azbesta, koja je stara više od tri decenije, tako da kada god se rekonstruišu ulice, menjaju se i te stare cevi.\nPoslednjih nekoliko godina usled klimatskih promena imali smo problem po pitanju stalnog vodosnabdevanja, a i pored tih havarija uspeli smo da završimo treći bunar.\nDobićemo od Grada novac za još jedan, čime ćemo u potpunosti stabilizovati vodosnabdevanje - rekao je Stević.\nKANALIZACIONA mreža u okviru projekta "Čista Srbija" radi se u deset mesnih zajednica, a najveća investicija biće u lazarevačkom naselju Veliki Crljeni. Osim ove, biće izgrađena još jedna fabrika za preradu otpadnih voda, i to u samom Lazarevcu.\nvodovodna mreža vreoci reni bunari opština Lazarevac Beograd vesti


Magazin online Počinje doba nanoceluloze! - 2 July 2014 - Magazin - Vojvodina Net\nPočinje doba nanoceluloze!\nKao što je korišćenje čelika, a pre njega gvožđa, bronze i kamena, izmenilo ljudsku istoriju i uticalo na celokupni razvoj čovečanstva, to isto će učiniti i nanoceluloza, smatraju čelni ljudi 100 japanskih kompanija koje se sarađivati na razvoju materijala napravljenog od drvnih vlakana, koji je pet puta lakši od čelika i isto toliko puta jači!\nU ovu akciju se uključila hemijska industrija, proizvođači papira i automobila, kao i mnoge druge kompanije uključujući građevinske.\nNjihov cilj je da usavrše proces dobijanja nanoceluloze i onda je iskoriste za proizvodnju auto-delova, građevinskih materijala, veštačkih krvnih sudova, ali i za mnoge druge namene.\nOno što je veoma važno jeste što se nanoceluloza pravi od drveta, koje predstavlja obnovljivi izvor sirovina, za razliku od gvožđa i drugih materijala potrebnih za pravljenje čelika, a povrh svega je potpuno ekološki materijal.\nOsim toga, dobro je poznato da Zemlja izlazećeg sunca muku muči sa sirovinama koje u najvećoj meri uvozi, a usavršavanjem proizvodnje nanoceluloze Japan bi dobio novi revolucionarni materijal za koji bi sam mogao da proizvodi sirovinu.\nNanoceluloza je napravljena hemijskom obradom vlakana u drvetu, koja se razlažu na delove koji se mere u nanometrima, odnosno milionitim delovima metra. Možda najslikovitiji primer jeste da je 100.000 puta tanje od vlasi ljudske kose.\nOsim što je lagana i jaka, nanoceluloza je otporna na deformacije uzrokovane toplotom. Uz površinsku zaštitu neće biti nikakve šanse da u slučaju kvašenja počne na trune.\nNajveća prednost nanoceluloze jeste što može da se pravi od materijala koji su dosad bili neiskorišćeni, poput piljevine, kao i stabljike žitarica nakon žetve. Nanoceluloza je lagana i jaka kao i ugljenična vlakna, od kojih se, primera radi, prave delovi za avione.\nNanoceluloza, foto 4.jpg\nProblem ugljeničnih vlakana je što se dobijaju od nafte. Prirodno, proizvođači papira će ovde najviše doprineti jer imaju najviše iskustva sa drvnim vlaknima, a sada koriste novu tehnologiju za proizvodnju nanoceluloze. Kompanija „Nipon pejper industriz" je već počela prve testove.\nU radnoj grupi koju je oformila japanska vlada nalaze se predstavnici najvećih kompanija: „Nipon pejper industriz", „Odži holding", „Tojote", „Micubišija", „Micui kemikals", „Denso korp" i mnogih drugih.\nNajveću konkurenciju Japanu na tom polju predstavljaju SAD, Kanada i skandinavske zemlje predvođene Finskom.\nJapanska vlada želi da, kao što je to slučaj sa ugljeničnim vlaknima, preduhitri ostatak sveta i postane lider u proizvodnji novog materijala. Toliko su ozbiljni u svojoj nameri da je razvoj i proizvodnja nanoceluloze uključena u ekonomsku strategiju, koju je odobrio kabinet japanskog premijera.


U bazu podataka novinara Srbije dosad se upisalo skoro 4.000 zaposlenih u medijskoj industriji\nNovinari i sa osnovnom školom\nPrecizni podaci o broju novinara u Srbiji ne postoje, a procenjuje se da bi taj broj mogao biti i oko 12.000. Mnoga istraživanja dala su različite rezultate o tome koliko pripadnika „sedme sile“ radi u skoro 840 medija, koliko ih je dosad u Registru javnih glasila.\nBeograd 24. februar 2010. 19:46\nViše žena među mlađim novinarima: Na zadatku\nU bazu podataka novinara Srbije, koju je pre nekoliko meseci pokrenulo Nezavisno udruženje novinara Srbije (NUNS) kao svojevrstan registar medijskih radnika, dosad se upisalo skoro 4.000 novinara i zaposlenih u medijskoj industriji.\nViše od polovine upisanih u ovaj registar ima srednje obrazovanje, nešto manje je visoko obrazovano, dok je bez srednje škole više od jedan odsto. Međutim, kada se iz baze izdvoje samo novinari, skoro 40 odsto je završilo fakultet, 27 odsto srednju školu, 16 odsto nije završilo započete studije, a potom slede novinari sa višim obrazovanjem, doktoratom, magistraturom i sa specijalizacijom. Interesantno je da devetoro ima samo osnovno obrazovanje, dok isto toliko nije završilo srednju školu.\nNa osnovu upisanih u Bazu podataka uočava se da je u novinarskoj profesiji više muškaraca nego žena, a većina je starosti između 35 i 49 godina. Skoro 2.500 zaposleno je na radiju i televiziji, više od 800 u periodičnoj štampi, 418 u dnevnim novinama, dok najmanje njih radi za internet glasila - 60.\nNajviše novinara je iz Beograda, a što se tiče tema koje prate najveći broj novinara nije sektorski svrstan. Slede kultura i obrazovanje, zabava, unutrašnja politika, računari i socijalne teme, dok najmanje novinara prati automobile i teme iz sveta.\nSvetozar Raković, generalni sekretar NUNS-a, kaže za Danas da se ne može sa preciznošću reći koliko ukupno ima novinara u Srbiji, ali da se procenjuje da se taj broj kreće između 6.500 i 8.000 sa zaposlenima koji su bliži novinarskom zanimanju. On navodi da je pre nekoliko godina u medijskoj industriji bilo oko 11.000 zaposlenih, ali da je danas taj broj verovatno drugačiji.\n- U poslednje vreme dosta medija je ugašeno, dok su u drugima zbog krize izvršene racionalizacije, tako da je broj novinara sigurno smanjen - objašnjava Raković.\nSrđan Bogosavljević, direktor agencije Stratedžik marketing, kaže za Danas da podaci iz Baze podataka novinara nisu relevantni za generalizovanje o novinarskoj profesiji, odnosno ne predstavljaju slučajan uzorak, jer se novinari dobrovoljno upisuju u nju.\n- Istraživanje od pre tri godine pokazuje da je u novinarstvu među mlađim novinarima više žena, koje se uglavnom ne zadržavaju u ovom poslu. Sa druge strane, novinarskom profesijom bavi se više starijih muškaraca, što pokazuje da oni duže ostaju u poslu - ističe Bogosavljević.\nJovanka Matić, naučna saradnica u Institutu društvenih nauka, ističe za Danas da ne postoje podaci o broju novinara i drugih zaposlenih u medijima, kao ni podaci o njihovoj obrazovnoj strukturi. Ona dodaje da ni profesionalna udruženja i organizacije nemaju uvid u aktivnosti koje se odvijaju u oblasti novinarskog, odnosno medijskog obrazovanja, u obrazovnu strukturu medijskih profesionalaca, pa čak ni u obrazovni status svojih članova.\nČetvrtina urednika sa srednjom školom\nPrema ranijem istraživanju Instituta društvenih nauka, nešto više od polovine urednika ima fakultetsko obrazovanje i još dva odsto i neki viši obrazovni stepen, ali svega 23 odsto ima diplome fakulteta specijalizovanih za novinarstvo. Četvrtina urednika završila je samo srednju školu, dok 15 odsto ima više obrazovanje.\nPrema popisu više od 6.000 novinara\nPrema popisu stanovništva iz 2002, u Srbiji postoji 6.148 novinara i publicista. Isti podaci pokazuju da je većina novinara fakultetski obrazovana (56 odsto), višeg obrazovanja je devet odsto, sa srednjom školom 34 odsto, dok osnovno i niže obrazovanje ima jedan odsto novinara.


VAŠINGTON ZABRINUT ZBOG SITUACIJE U UKRAJINI: Kijev bi mogao da odustane od prozapadne orijentacije | Skandalozno\nVAŠINGTON ZABRINUT ZBOG SITUACIJE U UKRAJINI: Kijev bi mogao da odustane od prozapadne orijentacije\n„Ukrajina i dalje nosi rizik od unutrašnjih nemira, koje bi Rusija mogla da iskoristi da bi ugrozila prozapadnu orijentaciju Kijeva. Ovi faktori ugrožavaju obnavljanje ukrajinske ekonomije i potencijalno vode promenama u njenoj spoljnoj politici koje bi mogle dodatno da povećaju napetost između Rusije i Zapada“, navedeno je u Koutsovom obraćanju Kongresu SAD.\n„Lideri opozicije pokušaće da iskoriste narodno nezadovoljstvo da bi oslabili predsednika Petra Porošenka i vladajuću koaliciju pred izbore 2019. godine“, navedeno je u izveštaju.\nKouts, takođe, smatra da će sukob na istoku Ukrajine biti „u zastoju, s promenljivim nivoom nasilja“.\nHrvatski mediji: Srbija nas debelo „šiša“ – šta to rade drugačije?\nOn smatra da je mala verovatnoća da će neka od sukobljenih strana pokrenuti veliku ofanzivu.\nBudite prvi sa komentarom na članku "VAŠINGTON ZABRINUT ZBOG SITUACIJE U UKRAJINI: Kijev bi mogao da odustane od prozapadne orijentacije"


LSV: Veliki korak ka EU, a sada uključiti i Vojvodinu\nLiga socijaldemokrata Vojvodine (LSV) pozdravila je večeras otvaranje prvih poglavlja u pregovorima Srbije sa EU i zatražila da i pokrajinska administracija bude uključena u pregovore.\n„Očekujemo da će Vlada Srbije sada pokazati da je shvatila ono što su i evropski zvaničnici prepoznali kao važnost – da u proces pregovora moraju biti uključene i regionalne i lokalne vlasti jer preko 70 procenata svega o čemu se pregovara upravo će morati da se implementira na nižim nivoima vlasti“, navodi se u saopštenju za javnost koje je potpisala visoka funkcionerka LSV Maja Sedlarević.\nOna je navela da je trenutno formirano više od 60 pregovaračkih timova, a samo u jednom od njih je jedan predstavnik Vojvodine.\n„Vojvodina bi svakako morala da ima dominantnu ulogu u pregovaračkom poglavlju 11, koje se odnosi na oblast poljoprivrede, kao i u timu za pregovaračko poglavlje 22 koje se odnosi na regionalnu politiku. Veliki doprinos bi predstavnici pokrajinske administracije mogli dati za poglavlja 23 i 24 u smislu zaštite i unapređenja ljudskih prava, jer Vojvodina jeste primer koji drugi tek treba da slede i dosegnu“, kazala je Maja Sedlarević.


Silajdžić: U vezi s pitanjem priznavanja Kosova nećemo žuriti - Klix.ba\n18.2.2008. u 15:06\nO stavu Bosne i Hercegovine u vezi s pitanjem priznavanja nezavisnosti Kosova bit će riječi kad za to dođe vrijeme.\n"Nećemo žuriti, kad dođe vrijeme, o tome ćemo razgovarati. Tu naš glas i nije posebno bitan", izjavio je danas u Sarajevu predsjednik Stranke za Bosnu i Hercegovinu (SBiH) Haris Silajdžić koji obavlja i dužnost jednog od članova Predsjedništva BiH.\nU pogledu sigurnosti, Silajdžić smatra da novonastala kosovska situacija ne bi trebalo da ima efekte na BiH.\n"Nema paralele između BiH i Kosova. BiH je međunarodno priznata činjenica, a Kosovo je izvan BiH", izjavio je. Tim riječima je, odgovarajući na novinarska pitanja, prokomentirao i poruke premijera Republike Srpske (RS) Milorada Dodika te dovođenje kosovske nezavisnosti i u kontekst mogućnosti otcjepljenja RS-a od BiH.\nU novonastaloj etapi u regionu Silajdžić očekuje bolje odnose BiH sa susjedima. Apostrofirajući u tom kontekstu posebno odnose sa Srbijom, kazao je da ta zemlja treba da prestane da se miješa u unutrašnje stvari BiH. Obaveza Srbije je da ispoštuje presudu Međunarodnog suda pravde u Haagu te isporuči osumnjičene ratne zločince, haške bjegunce, naglasio je.\nSilajdžić je ovu izjavu dao novinarima uoči početka sjednice Predsjedništva Stranke za BiH koja se iza zatvorenih vrata održava u Sarajevu.\nSigurnosna situacija je jedna od tema ovog zasjedanja, kazao je lider stranke i kao jednu od najbitnijih tema naveo reformu policije u BiH.\nPonovio je stavove SBiH da treba dosljedno poštovati Mostarsku deklaraciju i mijenjati sadašnji policijski ustroj u zemlji, što, prema njegovim riječima, znači ukidanje entitetskih ministarstava unutrašnjih poslova.\n"Mostarska deklaracija, koju smo svi potpisali, otvara vrata za potpis BiH s Evropskom unijom, osigurava funkcionalne policijske oblasti i omogućava da ne potvrdimo sadašnje strukture", izjavio je Silajdžić.\nNa novinarska pitanja o mogućnosti raskola koalicije njegove stranke i Stranke demokratske akcije (SDA), posebno nakon izjava predsjednika SDA Sulejmana Tihića da Silajdžić zbog svog stava o policiji zapravo "drži Dodikovu stranu", komentirao je: "Ovo je slobodna zemlja, može izjavljivati ko šta hoće, bitno je šta je na papiru.\n"Imamo vrlo ozbiljne razlike, Tihić insistira na aprilskim amandmanima, dok mi želimo novi ustav", kazao je Silajdžić i dodao da se samo Stranka za BiH drži Mostarske deklaracije.\nAktuelna sigurnosna situacija o kojoj je riječ na sjednici Predsjedništva njegove stranke odnosi se i na događaje u Sarajevu koji su u posljednje vrijeme aktuelni usljed porasta maloljetničke delikvencije.\nSilajdžić je pohvalio rad Vlade Kantona riječima da ona radi u korist građana Sarajeva i izrazio podršku kantonalnom premijeru i ministrima.\nBush: Kosovari su sada nezavisni\n18.02.2008. u 15:08\n18.02.2008. u 15:05


PRIPREME IZMJENA ZAKONA O DRŽAVLJANSTVU BIH\nMinistarstvo civilnih poslova BiH počelo je da priprema izmjene Zakona o državljanstvu BiH ("Sl. glasnik BiH", br. 22/2016 - prečišćen tekst), ali će ta priča sačekati novu vlast jer u startu nije bilo velike zainteresovanosti ostalih da pričaju o tom aktu.\nSektor za državljanstvo i putne isprave u tom ministarstvu je, potvrđeno je “Glasu Srpske”, u maju ove godine uputio dopis entitetskim ministarstvima sa prijedlogom za dostavu eventualnih inicijativa, sugestija i prijedloga u vezi s potrebom sačinjavanja izmjena Zakona o državljanstvu BiH.\nRazlog za pripremu novog zakona leži u činjenici što je taj posao ukalkulisan u Program rada Savjeta ministara BiH od 2018. do 2020. godine.\n“Ministarstvo civilnih poslova BiH je za cilj imalo objedinjavanje korisnih i suštinskih prijedloga izmjena i dopuna propisa da bi se oni u prednacrtnoj fazi usaglasili sa nadležnim institucijama. Nadležne institucije nisu pokazale interesovanje za dostavljanje pomenutih inicijativa ili prijedloga”, kazali su u tom ministarstvu.\nNjihov stav je da bi propis trebalo u većoj mjeri uskladiti sa zakonodavstvom susjednih zemalja, naročito u dijelu koji se odnosi na “birokratski pristup” nadležnih organa prilikom naturalizacije stranih državljana, a isto tako jasnije i preglednije definisati pojedine odredbe koje ostavljaju prostor različitom tumačenju.\n“Kako se bliži novo konstituisanje izvršnog i zakonodavnog organa vlasti na nivou BiH, mišljenja smo da će se ovoj aktivnosti moći detaljnije posvetiti u narednoj godini”, zaključili su u ministarstvu.\nČlan Ustavnopravne komisije u Predstavničkom domu Parlamenta BiH Lazar Prodanović smatra da ovom pitanju nije trebalo ni pristupati u izbornoj godini. Naglasio je da je riječ o važnom aktu i da ni u kom slučaju ne može doći, a ni proći u Parlamentu BiH bez prethodno dobijenog stava iz RS o tome.\n“Vlada RS i ministarstva moraju da se izjasne o tome. Bez toga bilo kakve promjene o državljanstvu neće dobiti zeleno svjetlo u Parlamentu BiH, a sa ovom pričom nije trebalo ni počinjati, uslovno rečeno, u vrijeme kada su raspisani izbori. Imali smo četiri godine prije toga na raspolaganju, zašto se u tom periodu nije uradilo nešto ako smatraju da je to potrebno”, kazao je Prodanović.\nOn je dodao da će vrijeme koje dolazi pokazati kakve su to izmjene i dopune pripremili službenici u ministarstvu, te da li će u tom obliku i stići pred parlamentarce.\n“Smatramo da to ništa nije hitno i da može čekati. Stav o tome daće novi saziv vlasti, ali ništa neće moći da se radi bez stava nadležnih u RS i FBiH”, rekao je Prodanović.\nIzmjene i dopune Zakona o državljanstvu dio su i plana rada Ministarstva civilnih poslova za narednu godinu, koji je u fazu konsultacija.\n* usklađivanje sa zakonodavstvom susjednih zemalja\n* preciziranje odredaba koje ostavljaju prostor različitom tumačenju\nIZVOR: Vebsajt Glas Srpske, 08.10.2018.


Lazarević: Zemlja koja želi u EU ne može da ima ambivalentnu politiku prema Rusiji | EurActiv Serbia\nZemlja koja nastoji da pristupi EU ne može da zauzima ambivalentnu politiku prema Rusiji i Srbija treba da se uskladi sa sankcijama, rekla je 15. maja iz Talina za Euraktiv Srbija i Betu programska direktorka Centra za evropske politike (CEP) Milena Lazarević.\n"Takođe se govorilo o značaju snažnog angažmana EU sa Srbijom i sa (predsednikom Srbije Aleksandrom) Vučićem naročito, u kontekstu obezbeđivanja da se Srbija uskladi sa spoljnom politikom EU i sa politikom sankcija", rekla je Lazarević.\n"Generalno postoji percepcija da Srbija nije uradila ono što bi trebalo da uradi i da nije na pravoj strani", rekla je Lazarević.\nPrema njenim rečima, na konferenciji, i u diskusijama generalno, preovlađuje rešenost i odlučnost da se obezbedi sva moguća podrška Ukrajina da pobedi u ratu sa Rusijom i obezbedi sopstvenu samostalnost i pravu nezavinost na dugi rok.\n"U tom smislu, smatra se da jedna evropska zemlja koja nastoji da pristupi EU ne može da zauzima ambivalentnu, pa čak i donekle, u nekim trenucima, pozitivnu politiku prema Rusiji, ali je fokus na toj neodrživosti ambivalentnosti i na potrebi da se Srbija uskladi sa sankcijama", rekla je Lazarević.\nNa tom planu, kako je rekla Lazarević, i pored sagledavanja realnih problema sa kojima se vlade evropskih zemalja suočavaju, postoji velika doza spremnosti i pritiska da se sankcije dalje pooštravaju i da se zatvaraju do sada uočene "rupe" u implementaciji sankcija.


Nedimović: U 2019. sedam konkursa za sredstva iz IPARD fondova - Ekonomija - Dnevni list Danas\nPočetna » Ekonomija » Nedimović: U 2019. sedam konkursa za sredstva iz IPARD fondova\n0Piše: Beta 03. januara 2019. 11.37\n„Novac će biti namenjen za nabavku traktora i mehanizacije, kao i za preradjivačke i skladišne kapacitete“, kazao je Nedimović u intervjuu agenciji Beta i dodao da očekuje „eksploziju zahteva poljoprivrednika u 2019. godini“.\nOn je naveo da je u 2018. bilo raspisano pet poziva za sredstva iz tog fonda, tri namenjena nabavci traktora i mehanizacije, a dva za izgradnju skladišta i preradjivačkih kapaciteta.\n„Za prva tri poziva bilo 503 aplikacija, a do sada je izdato 304 rešenja i biće potrošen sav novac koji je namenjen za traktore i mehanizaciju. Sa tih 304 rešanja imamo više od 45 miliona evra akumuliranog novca“, rekao je Nedimović.\n„Prvi put će 2019. srpski poljoprivrednici dobiti evropski novac direktno u ruke“, istakao je Nedimović.\n„Uporedna analiza sa zemljama sličnim Srbiji, koje nisu još članice EU, a koriste sredstva IPARD-a, pokazuje da su imale tri puta manje zahteva po jednom konkursu od Srbije“, kazao je Nedimović.\nNedimović je naveo i da domaća prehrambena industrija može da računa na nove pogodnosti nakon što bude potpisan novi ugovor o slobodnoj trgovini izmedju Srbije i Evroazijske unije, što bi trebalo da se ozvaniči prilikom predstojeće posete predsednika Rusije Vladimira Putina Srbiji.\n„Biće tu još roba kojih nije bilo na prethodnoj listi. Spisak roba će biti značajno proširen, mislim na ono što iz Srbije može da se izveze“, rekao je on i precizirao da se pored ostalog radi o sirevima, rakiji, duvanu.\nU Srbiji se, kako je kazao, u ovom trenutku realizaciju 22 projekta iz oblasti prehrambene industrije, a radi se o malim preradjivačkim kapacitetima, koji su se prijavili na konkurs Ministarstva poljoprivrede i dobili zemljište po pravu prvenstva zakupa, uz obavezu da izgrade fabrike.\n„Sa do 20 odsto vrednosti investicije prvi put će biti podsticajni delovi prehrambene industrije koji imaju tražnju na domaćem i svestskom tržištu“, rekao je ministar poljoprivrede i precizirao da se pre svega radi o preradi voća i povrća, govedjeg i ovčeg mesa, žitarica.\nNedimović je ipak naveo da oblast oko Fruške gore neće biti oslobodjena vakcinacije u 2019. godini, jer je to prostor visokog rizika koji će i dalje biti pod monitoringom.\nNakon što se vakcinacija ukine na čitavoj teritoriji Srbija, Nedimović očekuje monitoring Evropske komisije koji će trajati dve do tri godine i tek nakon toga bi srpskim proizvodjačima bilo omogućeno da izvoze svinjsko meso na tržište Evropske unije.\nBranislav Nedimović, Evropska unija, Ministarstvo poljoprivrede, ruralni razvojBeograd


Tržište osiguranja u RS i dalje nerazvijeno | Novac.ba\nTržište osiguranja u Republici Srpskoj i dalje je nerazvijeno, uprkos kontinuisanom rastu premije posljednjih sedam godina – U periodu januar-septembar ove godine premijski prihod iznosi 143,2 miliona KM, dok je u istom periodu lani iznosio 128,1 milion KM.\n„U ukupnoj premiji dominira osiguranje od odgovornosti za motorna vozila i premija ove vrste osiguranja iznosi 86,3 miliona KM. Najmanje učešće u ukupnoj premiji ima osiguranje vazduhoplova“, precizira Šljivareva.\n„Učešće premije u BDP u Srbiji je kao kod nas, dok je u Sloveniji 5,5 odsto, Hrvatskoj 2,7 odsto, Austriji 5,3 odsto.\nOn bi trebao da adekvatnije reguliše ovu oblast i da obezbijedi veći stepen usklađivanja domaćeg zakonodavstva sa direktivama EU – zaključuje Šljivarova.\nAgencije za osiguranje Republike Srpskerast premijaTržište osiguranja


Košarkašice Zvezde odbranile titulu - SportJunior\nKošarkašice Zvezde odbranile titulu\n16. maja 2017. Anđela Stošić\tkošarka\nKadetkinje Crvene zvezde odbranile su titulu Srbije pobedom na finalnom turniru prvenstva protiv košarkašica Radivoja Koraća rezultatom 60:52 (14:21, 20:8, 15:10, 11:13). Treće mesto pripalo je košarkašicama Čelareva, koje su trijumfovale protiv tima Titela.\nZvezdine kadetkinje su, nakon slabijeg starta preokrenule rezultat, i na svom terenu došle do trofeja. MVP finalnog turnira je upravo bila jedna od vodećih igračica šampionskog sastava, Marta Mitrović, sa 18 poena, 13.5 skokova i 26.5 indeksnih poena, po meču. Najefikasnija košarkašica je bila Teodora Popović, iz ekipe Čelareva, koja je na dva meča ubacila 47 poena, odnosno prosečno 23.5. Inače, upravo su Mitrovićeva i Popovićeva bile i najbolji strelci ligaškog dela takmičenja, sa po 32.7 poena po utakmici. Medalje i pehare ekipama su uručile Olivera Krivokapić Dragićević, bivša reprezentativka i član komisije za žensku košarku KSS, i Dragana Kontić, predsednik skupštine KSB.\nCrvena zvezda– Radivoj Korać  60:52 (14:21, 20:8, 15:10, 11:13)\nCrvena zvezda: Vuldridž, Đorđević 3, Milošević 7 (7 sk), Vulović 5, Deurić 16 (9 sk, 7 as), Pavlović, Mitrović 3, Dešić 5, Ristić 2, Veselinović, Mitrović 16 (12 sk), Drobnjak 3.\nRadivoj Korać: Vučković 3, Kravljanac, Jovanović, Božović, Mladenović (5 sk), Filipović 6 (4 sk), Nedeljkov 17 (6 sk), Mužević 13 (7 sk), Rutešić, Dinčić 2 (5 sk), Tasić, Ristić 11 (7 sk).\n← Juniori na Svetskom kupu\nSportom do zdravlja u Leskovcu →\nKadeti prvu proveru imaju protiv Zemuna\n10. maja 2019. Anđela Stošić